הוועדה המיוחדת לענייני הצעירים, כנסת 25, פרוטוקול מספר 14, 2023-05-08 00:00

לענייני צעירים): שלום בוקר טוב חברים חברות, תראו איזה אנשים מדהימים באו לפה היום

לענייני צעירים):  לכל מי שהיו בפקקים כמונו שעות ארוכות בכל זאת, אני שמחה באמת לפתוח הבוקר את הישיבה המיוחדת של מכינות אופק החצי שנתיות בכנסת ישראל, ואני בטח שמחה שהיא נעשית ביחד עם חברי, יושב ראש הוועדה המיוחדת לחיזוק ופיתוח הנגב והגליל, חבר הכנסת מיכאל ביטון

לענייני צעירים):  אנחנו עושים הרבה שיתופי פעולה יחד גם בנושאים האלה, ואני מברכת על זה, אז תודה רבה גם על השותפות הזו, מיכאל, כמובן

לענייני צעירים):      המכינות באמת זה אחד המפעלים החשובים המרשימים בחברה הישראלית, בטח בחינוך הלא פורמלי לקבוצות יותר בוגרות ומה שבאמת הן מאפשרות ומייצרות, ואני אספר שהמכינות החצי שנתיות, הפריפריאליות הן בהכרח נדבך מרכזי וחשוב בדבר הזה

לענייני צעירים):  אני אגיד אפילו ברמה האישית שכשאני שמעתי לראשונה מה זה מכינה קדם צבאי או שנת שירות הייתי כבר בבה"ד 1, גדלתי במגדל העמק ואז לא היה אפילו בכיוון ודווקא מהמקום הזה של יצירת שוויון ההזדמנויות והאפשרויות, אני עוד יותר חושבת שזה חשוב

לענייני צעירים):  כל החינוך הלא פורמלי, על כל הרצף שלו וגם במכינות

לענייני צעירים):  גם בשביל שוויון הזדמנויות ובשביל מיצוי הפוטנציאל המדהים של החברה שלנו, של ההון האנושי המדהים בה

לענייני צעירים):      בשנה שעברה, גם בכספים הקואליציוניים דאגתי להעביר כסף למכינות אופק אפילו בלי ישיבה כזו או כל דבר כזה, באמת מתוך הבנה שתיקון בפריפריה עושים לא רק בנקודות הקצה, אלא גם בהעצמת החבר'ה הכי מובחרים ומדהימים ומימוש הפוטנציאל המדהים שלהם

לענייני צעירים):  ושיווין הזדמנויות, כמו שאמרתי, הוא על כל הרצף, ואני מניחה שמטעמים דומים גם חברי פה שותף לרעיון הזה, ואני אעביר את זכות הדיבור אליו

מיכאל ביטון: תודה נעמה

מיכאל ביטון:  ברוכים הבאים לכולם

מיכאל ביטון:  אולי צריך להגיד משהו כללי בבוקר הזה, אנחנו רואים נדיבות מאוד גדולה של הממשלה בהסכמים קואליציוניים

מיכאל ביטון:  ואנחנו לא תמימים, כדי לקיים ממשלה עושים הסכמים קואליציוניים ומיליארדים עפים ימינה ושמאלה

מיכאל ביטון:  מתי הבעיה? כשאתה לא רואה מיליארדים שעפים, לא ליוקר המחייה, ולא לחינוך, ולא לנוער בסיכון ולא לכפרי נוער, ולא להקטנת תשלום מההורים אלא הקטנת תשלום להורים במגזר מסוים

מיכאל ביטון:  ואנחנו פה בדיון שהוא חלק מהבעיה

מיכאל ביטון:       מכינות אופק זה דבר שהוא בקונצנזוס של מדינת ישראל

מיכאל ביטון:  ההיסטוריה של מכינות זה דבר שהיה ממיין, אליטיסטי, התחיל בציונות הדתית, עבר למכינות חילוניות, אחרי זה משלבות של דתיים וחילונים ובסוף נוצרו מכינות אופק ונוצר, הרעיון שילד בסיכון או נערה בסיכון או ילד שלא קיבל הזדמנות, יקבל הזדמנות למכינה, ורואים את האפקט של מכינות אופק רואים מה זה עושה לבן אדם

מיכאל ביטון:       הייתה לנו הזכות להקים מכינה, מכינה כמו אופק בירוחם ובסוף היא גם הצטרפה למסלול של מכינות אופק

מיכאל ביטון:  ויש מספר גופים מדהימים שעושים את מכינות אופק, וגם בכלל הדרישה הזאת שנער בסיכון זכאי להיות במכינה ונער בסיכון זכאי להיות בשנת שירות, מה שעשו במרכז מעשה

מיכאל ביטון:       זכות הייסוד הזאת, להיות חלק מהתנדבות והנהגה וחוויה של צמיחה, היא לא רק של נערים מבתים במצב טוב

מיכאל ביטון:  פה אנחנו רואים פער בלתי נסבל בין התבססות התקציב של מכינות היסטוריות, של תקציב עצום ויציב וזה טוב שיש להם תקציב, לבסיס תקציבי של מכינות אופק שהוא 10 מיליון שקלים, ואז מגרדים מן היקב ומן הגורן בכל שנה, והכל מוטל בספק

מיכאל ביטון:  וכך גם אני עסקתי בנושא גם במשרד עם כל מיני העברות של התחום הזה בין משרדים והפגיעה בתפקוד, וגם חוסר תקציבי, והבאנו לשם כסף וגם בקואליציוני הבאנו לשם כסף

מיכאל ביטון:      אנחנו רוצים להגיד לכם משהו, לדוברים, אתם אנשי חינוך ואני בטוח שאתם תסבירו לנו את התהליך הפדגוגי של מכינת אופק, הוא גם מופיע במצגת

מיכאל ביטון:  אבל הישיבה הזאת לא מטילה ספק באימפקט של מכינות אופק, הישיבה הזו ממוקדת בלהבטיח את העתיד של מכינות אופק

מיכאל ביטון:  אז כל מי שירצה להציג לנו משהו פדגוגי שיבין את ניצול הזמן של הישיבה הזאת

מיכאל ביטון:  אנחנו נרצה לשמוע את משרדי הממשלה לפי מי שמחזיק בתקנה, ולפי מי שמממן, ובמקביל את ראשי מכינות אופק ויש פה גם נערים ונערות שיספרו לנו את הסיפור האישי כי הוא משמעותי, ואת כל זה אנחנו רוצים עם מסקנה שצריך להביא כסף למכינות אופק, אז אל תאבדו את הדיון למקומות אחרים

מיכאל ביטון:       הנושא פה הוא שבועיים להבטיח את העתיד של מכינות אופק

מיכאל ביטון:  גואטה ברוך הבא, תצטרף אלינו

מיכאל ביטון:  נעמה תנהל את הדיון, מידי פעם אני ארשה לעצמי להתפרץ אז בבקשה נעמה

לענייני צעירים): ביחד, ביחד

לענייני צעירים):  קודם כל חבר הכנסת יוסף עטאונה נשמח שתפתח, נהוג שח"כים פותחים

יוסף עטאונה: תודה רבה, אני דווקא רציתי להתייחס, נעמה, לתחילת דברייך לגבי החינוך הבלתי פורמלי, והעדיפות שלו והצורך במיוחד בפריפריה ובאשכולות סוציואקונומיים נמוכים

יוסף עטאונה:  ולגבי הדיון עצמו, אני חושב שיש לפעמים עיוות וטשטוש של מושגים, של פריפריה גיאוגרפית וחברתית שתחת הכותרת והמושגים האלה, שאני מאוד מתחבר אליהם ובא משם ומייצג אנשים משם, וכל מיני תוכניות שקיימות בכל משרדי הממשלה, וסליחה על הבורות, אני מה שהבנתי מהדיון זה שאלו מכינות קדם צבאיות אופק שבעצם מציעות מכלל 20% מהאוכלוסייה במדינה זה גם החרדים בצד השני שלא נמצאים בתוך התוכניות

יוסף עטאונה:  ולכן אני מדבר על עיקרון כשבאים לדבר על פריפריה צריך לקחת תוכניות ולחשוב על כל האוכלוסייה, ללא התניות שמראש מפלות לרעה אוכלוסייה שהיא בפריפריה של הפריפריה

לענייני צעירים): קודם כל תודה יוסף, דברים חשובים

לענייני צעירים):  אני מניחה שגם הנושאים האלה יעלו פה היום בהקשר של חיים משותפים, ואיך באמת עושים את הדברים האלה גם יחד? ויש גם מגמות פה

לענייני צעירים):  נכון שיש פריפריה ויש לה ככה נדבכים שונים, וגם מי שמוזרים מחלק מהזירות הללו, צריך גם לגעת בזה ולטפל בזה, ולהתמודד גם עם השאלות האלה

לענייני צעירים):  ואני גם מתחברת לשאלה הגדולה יותר של החינוך הבלתי פורמלי שבעצם אמר פה חברי חבר הכנסת ביטון, שבכלל מורגש שהחינוך הלא פורמלי מותקף בתקציב הזה, ממש ככה, וצריך באמת לראות איך אנחנו עושים את התיקונים האלה על כל הרצף, ואנחנו נדון גם בזה, ונשמח גם במהלך הדיון להערות החשובות שלך

מיכאל ביטון: וגם אפשר להקים מכינות אם אתה רוצה, בקהילות הערביות

לענייני צעירים): בדיוק, משותפות

קריאה: יש לנו

מיכאל ביטון: אפשר להקים עוד

מיכאל ביטון:  אפשר לרתום את חבר הכנסת אם הוא רוצה לעבוד בזה

לענייני צעירים): וזה די מדהים כי זה באמת בסוף אנחנו פה לחיות ביחד

מיכאל ביטון: אגב יש כל מיני רעיונות, אתה יודע

מיכאל ביטון:  לא חייבים גם לעשות צבא, אפשר בסוף שירות לאומי, שירות אזרחי, שירות ישראלי, מה שאתה רוצה

מיכאל ביטון:  אפשר ליזום את הדברים האלה

קריאה: כבר יש, מיכאל

מיכאל ביטון: ייזום עוד

לענייני צעירים): כן, ואני אשמח שגם בדברים תתייחסו גם לנקודה הזו כי היא בהחלט חשובה

לענייני צעירים):  לצערי השר יצחק וסרלאוף, שר הנגב והגליל והחוסן החברתי היה צריך להיות כאן היום, הוא גם שותף, ככה נרתם לדיון הזה

מיכאל ביטון: כן, הוא התחייב לבוא אבל יש להם חרם על הכנסת, אני אמרתי לו שזה צריך להיות מחוץ לתחום, אבל זה יעלה לו, ההיעדרות הזאת, אנחנו נתפוס אותו

לענייני צעירים): על זה אני סומכת על מיכאל

מיכאל ביטון: אנחנו נתפוס אותו על הדבר הזה, הוא יצטער שהוא לא בא היום

לענייני צעירים): אני בטוחה

לענייני צעירים):  יוסי מלכה, מנכ"ל מועצת מכינות אופק

לענייני צעירים):  תודה יוסי שהגעת שבאת וגם יוזמת הדיון

מיכאל ביטון: אבל יש לו נציג פה לנגב גליל, יש מישהו?     

קריאה: שמעון וייס אמור להגיע, אני אבדוק איתו

לענייני צעירים): עדיין לא פה, בטח הוא בדרך

יוסי כץ: נגב גליל וחוסן חברתי לאומי, נכון?     

מיכאל ביטון: משמר לאומי, ביטחון לאומי, חוסן

יוסי כץ: אני צריך לדבר בסלנג, כי אחרת אתה יודע

מיכאל ביטון: תוסיף לאומי אתה בסדר

יוסי כץ: טוב, בוקר טוב לכולם, גברתי יושבת ראש הוועדה המיוחדת לענייני צעירים, חברת הכנסת נעמה לזימי, אדוני יושב הראש הוועדה לחיזוק ופיתוח הנגב והגליל, חבר הכנסת מיכאל ביטון

יוסי כץ:  אני רוצה לפתוח ולומר תודה על זימון הישיבה החשובה הזו בעיתוי מאוד מאוד חשוב, אלו ימים שהכנסת דנה בענייני תקציב המדינה, ואני מקווה שהתקציב הזה יכלול גם תקציב משמעותי לאחד המיזמים החברתיים, החשובים ביותר שיש היום להציע לצעירים וצעירות מהפריפריה הגיאוגרפית חברתית במדינת ישראל

יוסי כץ: צה"ל ומשרד הביטחון באופן עקבי, כל מנהלי האגף הבטחוני-חברתי, מפקד מיטב ואחרים לא פעם ולא פעמיים פנו אלינו בבקשה לקלוט צעירים וצעירות למכינות האלה מתוך ידיעה והבנה שהאימפקט על שירותם הצבאי, על היציאה לתפקידי פיקוד, על יציאה לתפקידים משמעותיים בשירות הצבאי שלהם, תפקידי לוחמה, היא לא פחות מאשר דרמטית

יוסי כץ: אני מקווה שמהוועדה הזו תצא קריאה ברורה לכל המשרדים האחראיים, ויש פה שותפות בין משרדים, להעמיד את התקציב בתקנה וגם לדאוג שבשנים הבאות לא נצטרך להיגרר לעוד ועוד דיונים חודשים ארוכים כל פעם מחדש, בחוסר ודאות לגבי היקף התקציב שנמצא בתקנה

יוסי כץ:  עכשיו, ברשותכם, כמה מילים על המכינות עצמן, אולי נצפה בסרטון הקצר שייתן טעימה מהעולם הזה של הצעירים במכינות אופק

יוסי כץ:      (הקרנת סרטון)     

מיכאל ביטון: אז אפשר ללכת

מיכאל ביטון:  אז קדימה, אולי ניתן למשרדי הממשלה להגיד תמונת מצב?     

לענייני צעירים): כן אחרי יוסי אנחנו נעבור למשרדי הממשלה

יוסי כץ: (הצגת מצגת)     אז אולי אני רק אגע במספרים, בנתונים

יוסי כץ:  חבר הכנסת ביטון דיבר על אוכלוסיית היעד

יוסי כץ:  צריך לזכור לפני 10 שנים, למצוא צעיר או צעירה בני העדה האתיופית במכינה קדם צבאית היה אירוע נדיר, מה שנקרא, נס רפואי

יוסי כץ:  אני חושב שמה שעשו מכינות אופק זה פתחו את העולם הזה בערי הפיתוח והיום הולכים גם למכינות שנתיות, גם לחצי שנתיות וגם לשנת שירות

יוסי כץ:  המספרים כפי שאתם רואים, הלכו וגדלו עם השנים, ובשנה הבאה אנחנו אמורים לפתוח גם שלוש מכינות נוספות, חדשות, ולהגיע ל-1,750 צעירים וצעירות שייקחו חלק ב-40 או 41 מכינות בשנה הבאה

יוסי כץ:  בהחלט מספר מרשים

יוסי כץ:      אני לא אגע בעולמות התוכן, נגע בהם אולי יותר מאוחר אם יהיה זמן

יוסי כץ:  נתוני מיצוי בשיבוץ חניכי מכינות בצה"ל, מחקר שעשה צה"ל ומשרד הביטחון מלמד יותר מכל על האימפקט הדרמטי, לא פחות מכך דרמטי, שלמרות תנאי הכניסה הבעייתיים ברמת הקב"א ברמת המוטיבציה, יותר ויותר צעירים מהמכינות הולכים לתפקידי לוחמה גברים ונשים, לתפקידי פיקוד זוטר ולתפקידי קצונה גם בהשוואה לשנות הי"ג האחרות שיש במערכת

יוסי כץ:      נאמר משהו בקצרה על התקציב כדי שהמשרדים יוכלו להתייחס

יוסי כץ:  בשנה שעברה, 2022 אני אומר באופן עקבי, התקציב גדל, זה לא שהייתה שנה שהתקציב קטן

יוסי כץ:  חולקו 47 מיליון שקלים מתוך התקנה

יוסי כץ:  החלוקה הייתה בסיס תקנה של 10 מיליון, משרד החינוך הוסיף עוד 8 מיליון, בסך הכל 18 מיליון

יוסי כץ:  5 מיליון שקלים משרד האוצר, 5 מיליון שקלים משרד הביטחון ועוד 19 מיליון שקלים כספים קואליציוניים

יוסי כץ:       צריך להבין, השיטה שבה נסמכים בכל שנה על כספים קואליציוניים היא שיטה מאוד בעייתית, היא לא מאפשרת תכנון לטווח ארוך

יוסי כץ:  אתה לא יודע איך אתה מתחיל, אתה לא יודע איך אתה מסיים ומתי אתה מסיים עד הרגע האחרון, התקצוב של הארגונים הוא תמיד בסוף שנת פעילות, מאוד מאוד בעייתי ולכן אני מבקש מחברי הוועדה, מיושבי הראש, לדון בשני דברים חשובים

יוסי כץ:       אחד, בקריאה שלנו לפתור אחת ולתמיד את התקנה ולהעמיד בבסיס של 47 מיליון השקלים הקבועים כאשר אחוז הגידול ייקבע בהסכמה בינינו לבין משרדי הממשלה הרלוונטיים

יוסי כץ:  אנחנו משתפים פעולה עם משרדי הממשלה, יש הבנה, יש ראייה משותפת של הדברים, המשרדים מבינים את החשיבות, אין שום סיבה שבעולם שלא נגיע להסכמה

יוסי כץ:  והדבר השני שהוא הדבר החשוב ביותר, זה להפסיק את חוסר הוודאות שאנחנו שרויים בו, ולהבטיח ב-2023 את התקציב שהיה ב-2022 קרי 47 מיליון שקלים וחצי

יוסי כץ:      אתם יכולים לראות רק את הפריסה שלנו, מצפון מקרית שמונה ועד ניצנה בדרום בפריפריה הגיאוגרפית-חברתית בישראל

יוסי כץ:  תפקיד יוצא דופן של המכינות גם במיקום שלהם וגם בטיפול או בעובדה שהם עובדים עם צעירים וצעירות מהפריפריה הגיאוגרפית-חברתית ועושים עבודה נהדרת

יוסי כץ:  תודה

לענייני צעירים): תודה רבה יוסי

לענייני צעירים):  רגע לפני שנעבור למשרדי הממשלה, אני כן רוצה לתת את רשות הדיבור לאבישי בן אהרון מנכ"ל תנועת החלוץ

לענייני צעירים):  גם גילוי נאות אתה האיש שחשף בפניי את מפעל המכינות החצי שנתיות, גם הכלליות ובהחלט אני גם מודה לך על זה

לענייני צעירים):  ואספר אנקדוטה קטנה, ביום הזיכרון האחרון אירחתי אחות שכולה, והגיעו אליי גם ממכינת רבין וגם ממכינת גל, וזה היה מדהים לראות את הבגרות וההתייחסות וההבנה של גודל האחריות

לענייני צעירים):  אני חושבת שבסוף המכינה גם מייצרת אזרחים עם אחריות והבנה של הקולקטיב הישראלי, והשותפות הזו שהיא מחייבת אותנו

לענייני צעירים):  אז אני באמת כל פעם מחדש מתרגשת מזה גם מלפני כמה שבועות

לענייני צעירים):  תודה

לענייני צעירים):  אבישי בבקשה

אבישי בן אהרון: תודה על זכות הדיבור

אבישי בן אהרון:  אני גדלתי בקיבוץ, אצלנו 97% מבוגרי י"ב הלכו לשנת שירות

אבישי בן אהרון:  אני הייתי חריג, הלכתי למכינת רבין, עשיתי מהפיכה

אבישי בן אהרון:  ובמוכן הזה אני יכול להגיד שמכינות אופק שינו את הסוציולוגיה של עולם הי"ג בישראל, חד משמעית

אבישי בן אהרון:       אני רואה את הנוער שמגיע, זו תרבות אחרת של שנת שירות, חתכים סוציולוגיים שונים לחלוטין

אבישי בן אהרון:  אנחנו שנים היינו בעולם המכינות השנתיות, למה לא באים אלינו מהפריפריה? אני יכול היום להיות מאוד ביקורתי כלפי עצמנו מה לא ראינו אז

אבישי בן אהרון:  אבל הפתיחה הזו, הסטרטאפ המדהים הזה ויש פה חלק מהמייסדים, של קיצור המכינה, פתיחה שלה לתוך מחזור הגיוס הנוכחי ומאמץ אדיר, תקנה שלמה שכל מטרתה היא שגופים כמונו שנוח להם שכל השמנה והסלתה של החברה הישראלית רוצה לעמוד בתור ולהיכנס

אבישי בן אהרון:      אבל אנחנו צריכים להתאמץ וללכת לבתי ספר ולהביא נוער שלא מגיע למקומות האלה

אבישי בן אהרון:  כי אחרת אנחנו לא נקבל את המימון, זה תמריץ אדיר, זה צעד אדיר של המדינה ושל כל המשרדים פה שתומכים בדבר הזה ובמאמצים השונים

אבישי בן אהרון:  זה דבר שלחשוב שמדינת ישראל, שאני מאמין שזה קונצנזוס אדיר, כלומר נוער, פריפריה לפיקוד, לקצונה, השלמת פערים, מוביליות חברתית, רק דברים טובים אני יכול להגיד על מפעל כזה

אבישי בן אהרון:  להיות בחוויה שאנחנו צריכים כל הזמן להתעקש על התקציב

לענייני צעירים): לעשייה חברתית

אבישי בן אהרון: כן לעשייה חברתית

אבישי בן אהרון:  זה שאנחנו כל הזמן צריכים להתעקש

מיכאל ביטון: אבישי, אתה מרשה לי להוסיף משפט לתוך הדברים שלך

מיכאל ביטון:  הרבה פעמים אנחנו מדברים ככה, יש משהו אליטיסטי, בוא ננסה להביא לתוכו גם נוער בסיכון

מיכאל ביטון:  זה מה שניסינו לעשות עם המכינות

מיכאל ביטון:  אחרי זה המשפט נהיה הפוך, בואו נעשה לנוער בסיכון משהו אחר משל עצמו

מיכאל ביטון:  אני חושב שיש פה נדבך שלא מבינים אותו במכינות אופק שהוא רמה אחת גבוהה יותר

מיכאל ביטון:  הנדבך אומר אופק מותאמת למי שהיה בסיכון אבל מגיעים אליו גם נוער לא בסיכון

אבישי בן אהרון: בדיוק

מיכאל ביטון: והם מגיעים לא כי הם עשו טובה למישהו, כי הם יקבלו יותר שם

מיכאל ביטון:  כי החוויה של להיות נער לא בסיכון באופק, פותחת את החברה הישראלית בפניך ואת היכולת שלך לתקשר עם כל העולמות, ולאתגר את עצמך מאיפה באתי ומאיפה אחרים באו? וראינו את הילדים האלה

מיכאל ביטון:  לכן אנחנו לא רק מציירים את הסיפור הזה כמו לתת הזדמנות לנוער בסיכון, אנחנו נותנים הזדמנות לנוער לא בסיכון במכינות אופק, זה הסלוגן שלנו

מיכאל ביטון:  אתה מבין?     

אבישי בן אהרון: יפה

אבישי בן אהרון:  זה נהדר שיושבי ראש הוועדה מבינים את הנושא לא פחות טוב מאשר המנהלים

מיכאל ביטון: כן אבל אין להם כסף בכיס מה זה עוזר?     

קריאה: אם אפשר לתקן, מיכאל ביטון בוודאי יסכים וגם נעמה לזימי שנוער פריפריה הוא ממש לא נוער בסיכון

קריאה:  הוא נוער מצטיין, נוער מלא מוטיבציה, מלא יכולות, מלא כוחות

מיכאל ביטון: כן, את מבינה שאנחנו מסכימים איתך

לענייני צעירים): והוא אפילו מגיע לכנסת

מיכאל ביטון: אבל האמת היא שאני נער בסיכון

מיכאל ביטון:  על כל פרמטר הייתי נער בסיכון ולא היו הזדמנויות כאלה בשבילי, אז הצבא איפס אותי, אבל הנערות הייתה מסוכנת, באמת, עבורי, נעמה הייתה ילדה טובה תמיד

לענייני צעירים): הנערות הייתה מסוכנת גם בשבילי, אני אישה, עוד יותר סיכונים

נאור שירי: אתם רוצים שאני אצטרף לסיכון?     

לענייני צעירים): נאור שירי חבר הכנסת, היית כל כך קשוב

מיכאל ביטון: נאור שירי הוא ילד בסיכון בכנסת

מיכאל ביטון:  בבקשה אתה

נאור שירי: אני חושב שכל מה שאני אוסיף ייגרע

נאור שירי:  תסיים, היית באמצע

אבישי בן אהרון: מיכאל השלים אותי מצוין

נאור שירי: יש לו נטייה להשלים משפט, מה שנקרא

אבישי בן אהרון: אני סיימתי

לענייני צעירים): אוקיי אז אני רוצה באמת שכולם ידברו, ואנחנו יכולים פה להיסחף, אני אעשה פינג-פונג משרדי ממשלה והדוברים

לענייני צעירים):  אז נעבור עכשיו למשרד האוצר, רכז ביטחון באגף תקציבים אריאל הבר, ורפרנטית חינוך באגף תקציבים, הדר פוקס

אלי מורגנשטרן: יש קצת שינוי בנוכחים

אלי מורגנשטרן:  אלי מורגנשטרן רכז חינוך, אני מייצג את אגף תקציבים באוצר

אלי מורגנשטרן:  יש פה, כפי שהוצג, תקציב שבשנה שעברה היה מורכב בחלקו הגדול מתקציב קואליציוני שהשנה טרם סוכם להקצות אותו

אלי מורגנשטרן:  מבחינת הבסיס של התקנה, יש את ה-10 מיליון שקלים שהיו בשנת 2022, יש תוספות של אוצר וביטחון, 5 מיליון כל אחד

לענייני צעירים): בבסיס תקנה?     

אלי מורגנשטרן: הבסיס היה 10 מיליון, בסדר?     

לענייני צעירים): ויהיה?     

אלי מורגנשטרן: אנחנו הוספנו את ה-5 מיליון שהאוצר היה נותן בכל שנה, שמנו כבר השנה בבסיס, וחוץ מזה יש לנו פה עוד תוספת שמביאה אותנו ל-16

אלי מורגנשטרן: 5, תוספת של משרד החינוך שגם הכנסתם לבסיס, נכון? כן

מורן כהן: כן

מיכאל ביטון: רגע מורן לפני שעוברים אליך

מיכאל ביטון:  אוצר, קודם כל זה מצב נדיר שהאוצר שם כסף משל עצמו, אז אני רוצה לברך אתכם על זה, אבל אני רוצה לשאול למה לא יותר? ואני אגיד לך למה, כי האוצר הרבה פעמים עוסק ב-return of investment, בהון אנושי שבסוף הופך להיות יצרני, משכיל, מתפרנס

מיכאל ביטון:  אוצר מבין את הדבר הזה של השקעה בהון אנושי שחוזרת לכלכלה

מיכאל ביטון:       למה לא להוסיף עוד 5 מיליון? למה לא להוסיף בביטחון עוד 5 מיליון? בואו נייצר עוגנים בשני המשרדים האלה, של 10 ו-10, ואם משרד החינוך שיוסיף ואז כבר מתקרבים לאיזה משהו יציב ועל זה אנחנו נביא קואליציוני

מיכאל ביטון:  אני מאתגר אותך, אני אומר לך תחזור לאוצר ולשר האוצר ותהפכו את זה ל-10 מיליון כי אתם מבינים את החשיבות

מיכאל ביטון:  זה לא דבר שאתם לא מבינים את החשיבות שלו

מיכאל ביטון:  זה נדיר שאתם בכלל מסמנים כסף בעצמכם מראש ממה שאתם יכולים לעשות

לענייני צעירים): רגע, אני רוצה להוסיף משהו למיכאל על אגף התקציבים של הביטחון

לענייני צעירים):  אמר מיכאל בצדק זה גם חלק, מבסוף, לייצר אזרחים יותר יצרניים ויותר נכונים לכלכלה בחברה

לענייני צעירים):  זה לא רק ההיבט החברתי

לענייני צעירים):  בטח למשרד הביטחון שיש אינטרס בעתודת קצונה ומנהיגות צבאית, וכל מה שבאמת אנחנו גם יודעים שהוא בנסיגה, יש אינטרס כפול ומכופל באמת להשקיע למי שבאמת מחנכים לשירות משמעותי שגם בסופו של דבר, זאת העתודה ההמשכית של הצבא

לענייני צעירים):  אז יש פה אינטרס באמת לאיגום המשאבים הזה

מיכאל ביטון: כן

לענייני צעירים): גם המונח של הכלכלה העתידית וגם אפילו מהבסיס של יצירת העתודה הצבאית

לענייני צעירים):  אז אם אפשר, תתייחסו לזה ככה כל אחד בתורו

אלי מורגנשטרן: אנחנו, את התקציב שהיינו שמים בשנים קודמות, שמנו באיזושהי מסגרת איזשהו סיכום לפני כמה שנים, על חלוקה בין המשרדים, על מצ'ינג בין המשרדים של 15 מיליון שקלים, הכנסנו אותו לבסיס במקום לשים אותו בדיעבד בשביל באמת מאמץ לייצר מודעות

מיכאל ביטון: מה הכוונה 15? תפרק את ה-15, למה?     

אלי מורגנשטרן: היה סיכום לפני מספר שנים, 15 מיליון שקלים, 5 אוצר, 5 חינוך, ו-5 ביטחון

אלי מורגנשטרן:  משרד החינוך שם - - -     

מיכאל ביטון: החינוך יוסיף 5 ל-10 שלו?     

אלי מורגנשטרן: בדיוק, החינוך כבר הוסיף את ה-5 שלו בשנת 2019

מיכאל ביטון: כשאומרים חינוך 10 זה כולל אותם 5 שאתה מדבר עליהם?     

אלי מורגנשטרן: עכשיו הבסיס הוא - - -      

אלי מורגנשטרן: הוא אמר שהם הוסיפו 1

אלי מורגנשטרן: 5 מיליון בשנה הזאת

אלי מורגנשטרן: כן, כי צריך, רגע אני רוצה לעשות את זה מסודר

אלי מורגנשטרן:  היו במקור 7 מיליון שקלים בבסיס של התקציב הזה, בשנת 2018 היו 7 מיליון שקלים

אלי מורגנשטרן:  אחר כך ב-2019 בא משרד החינוך ושם את ה-5 מיליון שהיה אמור לשים בדיעבד, והכניס אותו בבסיס התקציב

אלי מורגנשטרן:  עכשיו, עם השנים, כמו הרבה מאוד תקציבים אחרים, התקציב הזה נשחק בגלל הפחתות רוחביות וזה הגיע להסדר

לענייני צעירים): בגלל קיצוצים רוחביים?      

אלי מורגנשטרן: כן

לענייני צעירים): צריך להגיד את זה כמו שזה

לענייני צעירים):  גם כמו שהיה לפני כמה שבועות, ויהיה עוד מעט עוד אחד כזה

אלי מורגנשטרן: כן, זאת המדיניות של הממשלה

אלי מורגנשטרן:  אחרי השחיקה הזו הגענו למצב של 10 מיליון שקלים בשנת 2022, על זה הוספנו עוד 5 מיליון שקלים של האוצר ועוד סכום שמעשה יוצא 3 מיליון שאחרי הפלטים נשארו 1

אלי מורגנשטרן: 5 נכון? אם אני מנסה להיות הכי מדויק

לענייני צעירים): אחרי ה-flat

לענייני צעירים):  כשאנחנו אומרים מה זה קיצוץ רוחבי זה בדיוק בסוף פוגע גם בנוער בפריפריה

מיכאל ביטון: תגיד, ב-2022 יכול להיות שזה הגיע ל-60 מיליון, או מה? או שזו טעות המספר שיש לי פה?     

אלי מורגנשטרן: לא, בסה"כ ב-2022 מבחינת התקצוב היה 49 מיליון פלוס מינוס, והיו העברה של עודפים של כ-8 מיליון שקלים

מיכאל ביטון: עוד 10 מיליון כמעט

אלי מורגנשטרן: והשנה גם תהיה העבר השל עודפים בערך באותו

מיכאל ביטון: אבל זה יפה מאוד, ב-2022 יעמדו לרשותם כ-60 מיליון שקלים

יוסי כץ: סליחה, זה עודפים מחויבים, הם לא מחולקים - - -     

מיכאל ביטון: רגע, למה יוסי? שניה

מיכאל ביטון:  אם האוצר רוצה למצוא לך עודפים אל תגיד לא

לענייני צעירים): כי הוא לא יכול לממש אותם מיכאל, בגלל זה גם יוסי ציין במצגת שלו את ה-50 מילון ולא 60

מיכאל ביטון: אבל עכשיו אני שואל על 2022, אם אני רואה מספר של נתונים ה-ממ"מ

לענייני צעירים): המספר שלכם הוא פלוס 10 מיליון עודפים שהם לא ממומשים?     

מיכאל ביטון: שמתם ב-2022 כרגע 59

מיכאל ביטון: 330 מיליון

קריאה: אנחנו כתבנו מספרים שמופיעים בפיסקלי דיגיטלי

מיכאל ביטון: אז מה זה? למה יש את המספר הזה?     

לענייני צעירים): אגף תקציבים של החינוך? כן

מורן כהן: מורן כהן אגף תקציבים משרד החינוך

מורן כהן:  אני אומר שהתעסקנו בזה לא מעט בתקנה הספציפית הזאת במסגרת דיוני התקציב ל-2023-2024

מורן כהן:  אני בתפקיד הזה שלוש שנים מלווה את התקנה הזו באופן מאוד מאוד צמוד

מורן כהן:  אז יוסי בעצם מקודם פירט את המשאבים שהגיעו לתקנה והוא דייק, פשוט היו עוד 1

מורן כהן: 5 מיליון שבתקנה, אתם פשוט לא רואים את זה, זה בדיוק העניין של הקיצוצים

מורן כהן:  אנחנו תקצבנו את התקנה בסך הכל בכמעט 49 מיליון

לענייני צעירים): הוא הציג את זה יוסי

מורן כהן: כן הוא אמר 47 אבל זה עוד 2 מיליון כמעט שהוא החסיר, הוא פשוט לא יכל לקבל את זה בגלל - - -      

מיכאל ביטון: אז מה זה ה-59 שמופיע בפיסקלי דיגיטלי?     

מורן כהן: אני לא יודע, אני מניח שזה עודפים מחויבים, זה לא נכון להסתכל על זה בצורה הזו כי הם לא - - -     

מיכאל ביטון: אז זה לא זמין לביצוע?     

לענייני צעירים): בדיוק

מורן כהן: ממש לא

מיכאל ביטון: אז מה שבאמת היה לביצוע 50 מיליון, 49 מיליון

מורן כהן: 49 מיליון כשמתוכם בעצם היו זמינים לביצוע זה 47

מורן כהן: 5 שזה מה שיוסי הציג

מיכאל ביטון: אז אני שואל אתכם האוצר, תוכנית חינוכית שבכל שנה מעל 50% ממנה מוטל בספק

מיכאל ביטון:  זה דבר נורמלי? תוכנית חינוכית שהאוצר חתם עליה שהיא כנראה איכותית וטובה והוא נותן לה קצת מעצמו

מיכאל ביטון:  האם המציאות הזאת נורמלית? למה אתם לא פועלים לעגן תקנה מוסכמת, גם אם יהיו לה מספר מקורות מימון של משרדי ממשלה? ולא נביא 40 מיליון ומשם נביא קואליציוני, אבל למה אנחנו בכל שנה יורדים ל-10-20 וחוזרים בחזרה?     

מורן כהן: אז זו בדיוק הנקודה שהתעסקנו בה, וזה באמת בעיה להתנהל בצורה הזו

מורן כהן:  אנחנו במסגרת הסיכום המשולש שאלי דיבר, בעצם עם משרד הביטחון, אוצר וחינוך

מורן כהן:  כבר ב-2019 משרד החינוך הכניס לבסיס 5 מיליון בשביל כן לייצר את הוודאות הזאתי

מורן כהן:  משרד האוצר במסגרת מבנה התקציב הכניס לראשונה את ה-5 מיליון בחלקו, אתם תראו את זה במסגרת דיוני התקציב כשיאושר התקציב

מורן כהן:  זאת אומרת, אנחנו נראה שם בפעם הראשונה גם שהאוצר שם את היד בכיס ושם את זה בבסיס בשביל לייצר את הוודאות הזו, אני חייב לציין

לענייני צעירים): האם יש דיונים משולבים בהקשר של גידול? אנחנו הרי לא מסתכלים רק על הטייס האוטומטי או על מצב נתון

לענייני צעירים):  אנחנו רוצים להסתכל על הגדלת מכינות האופק, וככל שיהיה יותר בסיס מדעי תקציבי, הם יוכלו לתכנן את הגידול שלהם כדי להרחיב את זה

לענייני צעירים):  אנחנו בעצם פוגעים בגידול של מפעל שאנחנו מאמינים בו

מיכאל ביטון: אגב, אחוז הילדים משנתון שמקבל את ההזדמנות הזו, הוא עדיין לא מספיק גבוה, והצבא, יש לו עדות, שתכף הוא ידבר, שכל ילד כזה בא פצצת אנרגיה ומוטיבציה ורוצה לשנות את השירות שלו

לענייני צעירים): למה אתה הולך רחוק? זה מייצר מצב שבו המיון הוא מיון על מיון

לענייני צעירים):  בעצם אוכלוסייה שאנחנו רוצים פחות למיין אותה ויותר לאפשר לה הזדמנות ואפשרות, אנחנו מייצרים מנגנוני מיון וסינון בגלל העדר תקציב וגידול תקציבי טבעי של הגדלת המקום

לענייני צעירים):  אז זה עוד יותר לדעתי, במידה מסוימת, בדיוק במי שדיברת, אוכלוסיות, בטח אוכלוסיות בסיכון, ובטח נוער פריפריאלי, אנחנו מייצרים לו מנגנון סינון פיקטיבי בגלל היעדר תקצוב

מיכאל ביטון: תמשיך תמשיך

מורן כהן: אני רוצה רגע לסיים ובאמת להשלים את דבריי כדי לתת את התמונה המלאה מבחינת התקציב

מורן כהן:  במסגרת דיוני התקציב כפי שציינתי, האוצר שם את היד בכיס, ותקצב בבסיס, בהשוואה למשרד הביטחון שנמנע מזה למרות שפנינו מספר פעמים למשרד הביטחון כבר שנה מראש, עוד בדיוני תקציב 2022, התקציב שלהם נסגר

מורן כהן:  ובמסגרת דיוני תקציב 2023 ביקשנו שישימו את התקציב בבסיס, בדיוק בשביל הדבר הזה, שתהיה את הוודאות הזו, אך הם נמנעו מזה

מורן כהן:  פנינו מספר פעמים, במיילים, בטלפונים, ונענינו בסירוב

לענייני צעירים): מי סירבו?     

מיכאל ביטון: סירוב למה?     

מורן כהן: משרד הביטחון סירבו, סירוב להכניס את התקציב לבסיס התקציב של משרד החינוך בשביל לייצר את הוודאות

מורן כהן:  הם רצו להמשיך לתקצב את זה במהלך השנה

מורן כהן:  עכשיו, במהלך השנה אנחנו יודעים שבעצם אי אפשר להקצות את התקציב בצורה מלאה, אי אפשר לתכנן בצורה אופטימלית

מיכאל ביטון: זה מופיע בתקציב, מה שמכונה, 16? של משרד הביטחון? התקציב האזרחי, נכון? זה ב-15 או ב-16?     

אהוד ברק: אורי אגף תקציבים

אהוד ברק:  15

מיכאל ביטון: ב-15 זה 100% ביצוע?     

אהוד ברק: נכון

מיכאל ביטון: נו אז למה לא לדאוג שזה יהיה שם?     

אהוד ברק: הנושא באמת נמצא בבחינה עכשיו, גם בדיוני התקציב

אהוד ברק:  כל שנה קודם כל משרד הביטחון גם בהתאם לסיכום המשולש מעמיד מדי שנה את ה-5 מיליון שקלים שלו, בצורה כמעט מיידית ברגע הבקשה

מיכאל ביטון: תדע לך שהשר גלנט מבין היבטים חברתיים ופערים, זה אני יכול להגיד לך בתפקידו כשר שיכון, ואם תציגו לו את הצורך הזה להגדיל קצת ולעגן את זה ב-15 הוא ילך על זה

מיכאל ביטון:  אנחנו גם נפנה אליו כוועדה, אנחנו נעגן את זה בסיכום של הפגישה הזו

מיכאל ביטון:  איזה מכתבים יצאו מהוועדה

לענייני צעירים): אפילו מתקציבי הרזרבה הוודאיים אפשר לעשות משהו

מיכאל ביטון: לא, זה בשבילו כלום והוא מכיר את זה

מיכאל ביטון:  אין יותר מגלנט להכיר את זה, סגן רמטכ"ל, הוא יודע בדיוק מה זה עשה לילדים

לענייני צעירים): הוא יודע גם איזה - - - עתודת קצונה יש פה

מיכאל ביטון: ובמשרד השיכון הוא חידש הקצאות חברתיות גדולות, אפילו בחינוך

מיכאל ביטון:  משרד השיכון הוא מצא כסף לחינוך

מורן כהן: אני בעצם רוצה להגיד שהפער התקציבי בעצם בין שנה קודמת לשנה הנוכחית, על אף זה שהאוצר שם את הכסף בכיס, ועל אף זה שמשרד הביטחון אני מניח, שבמהלך השנה יעמוד בסיכום שלו וישים את ה-5 מיליון, עדיין יהיה פער של בערך 27 מיליון

מורן כהן:  הפער הזה נובע משני חלקים

מורן כהן:  משרד החינוך בשנה שעבר תקצב ב-8 מיליון מעבר ל-5 מיליון שהוא התחייב, בסדר? ראינו את זה פה

מורן כהן:  והפער הנוסף של ה-20 מיליון זה בעצם מהקואליציוני

מורן כהן:       אנחנו יודעים שהקואליציוני זה תקציב שבעצם מגדיל את הפעילות באופן משמעותי

מורן כהן:  היחס לבסיס התקנה היה בעצם עצום, ולכן נראה עכשיו שיש בור גדול בתקציב ביחס לשנה קודמת, אבל זה חלק מהדברים שאנחנו נשמח שהוועדה תקדם במסגרת דיוני התקציב על תקציבים פוליטיים, כדי באמת לשמר את גובה התקנה

מורן כהן:  ככל שיהיה שיתוף פעולה עם משרדים נוספים אנחנו בוודאי נשמח

לענייני צעירים): התשובה שלך מאוד חלקית

מיכאל ביטון: לדעתי זה פתיר בחתיכות קטנות ובנדיבות של כל המשרדים לשאת בנטל של הדבר הזה

לענייני צעירים): אני חושבת שבסופו של דבר זאת לא צורה שנה אחרי שנה

לענייני צעירים):  אבל אנחנו עוד נחזור אליך, עוד יהיה פה פינג-פונג

לענייני צעירים):  אני כן רוצה לתת לחבר הכנסת חילי טרופר, בכל זאת גם שרד התרבות לשעבר וגם מי שבאמת ייסד את התרבות הזו

מיכאל ביטון: בוגר מכינה, מייסד מכינות

חילי טרופר: קודם כל אני רוצה להתנצל כי זה לא מנומס, באתי ואני הולך אבל זה בגלל שאני בדיונים והצבעות בוועדת בריאות, אז אני מצביע שם על ביטוחי הבריאות שלכם

חילי טרופר:  בכל מקרה, אבל זה היה לי נורא חשוב לצאת רגע, כי באמת זה מפעל מדהים אז גם מיכאל ונעמה סחטין על העלאת המודעות

חילי טרופר:       גם בשני התקציבים הקודמים טיפלתי על זה בליל תקציב, גם סטרוגו דיבר איתי וכל זה, וככה להעביר עוד כמה מיליוני שקלים לדבר הנכון, אבל זה באמת לא רציני שככה יעבוד, בכלל מפעל המכינות לא צריך להיות תלוי בכל שנה

חילי טרופר:  העובדה שיש כל כך הרבה ילדים שהיו רוצים ללכת למפעל המדהים הזה ואין מספיק תקנים, כי זו אגב מגבלה תקציבית

חילי טרופר:  אני מול הצבא פתרתי בר את העניין של תקנים

חילי טרופר:  עשור היה מוכן לתת תקנים, זה לא בעיה של תקנים זו בעיה של הכסף מי יממן את התקנים, חגי בטח מכיר את זה, ולכן פעם הטענה הייתה הצבא לא יכול לוותר על כל כך הרבה אנשים באותה שכבת גיל, אבל כשאתה עושה את זה ל-5 שנים קדימה בכל שנה עוד קצת, זה פתיר

חילי טרופר:       בתוך עולם המכינות, העובדה שמכינות אופק, שזה בעיניי פרויקט שיש לו משמעות כפולה ומכופלת כי הוא מיועד לחבורה שהרבה פעמים זה קרש הקפיצה שלהם לחיים, זה החבל שהחברה שולחת להם ומשם הם יכולים לעוף קדימה, גם שם יש מגבלה כזו, ועוד פעם, אנחנו פה במעין חסדים, ראינו שאפשר למצוא כסף כשרוצים, זה עניין של סדרי עדיפויות

חילי טרופר:      אז מפה אני כמובן בעיקר באתי לתת לכם גב, איפה שתרצו אותי אני חייל של העניין הזה

חילי טרופר:  המשימה של הלחץ בשבועות החשובים האלה להביא את הכסף וגם כדי לעבוד שזה גם לא יגדל בבת אחת מ-10 מיליון ל-50 מיליון בבסיס, אפשר באיזשהו קצב מסוים להגדיל את הבסיס ופחות נזדקק לחסדים בכל שנה מחדש

חילי טרופר:  במילה אחרונה, תודה לכם, לכל מי שעוסק בזה ביום יום

חילי טרופר:  שוב סליחה, אני חוזר להצבעות, אבל ליבי איתכם

מיכאל ביטון: תודה, תביא לנו מהכספים הקואליציוניים שעומדים לרשותך

נאור שירי: רגע, איזה כספים קואליציוניים? אתה רוצה לספר לנו משהו?     

מיכאל ביטון: אני מכיר אתכם נאור

מיכאל ביטון:  אני רוצה להגיד לכם שהפתרון לאירוע הזה הוא פלוס 5 כפול 4

מיכאל ביטון:  נדיבות של פלוס 5

מיכאל ביטון:  חינוך פלוס 5, ביטחון פלוס 5, אוצר פלוס 5, נגב גליל פלוס 5-10

מיכאל ביטון:  זה הפתרון שאנחנו רוצים

מיכאל ביטון:  כל אחד ייקח 5

מיכאל ביטון:  לא יזרוק על אף משרד את הבעיה

מיכאל ביטון:  זה דבר אפשרי, ואז זה 20 מיליון מול ה-20 זה 40, בקואליציוני נמצא עוד אנשים טובים שירצו לשים שם

מיכאל ביטון:  אנחנו רוצים שתכוונו לפלוס 5

מיכאל ביטון:  ארבעה משרדי ממשלה, מינימום תוספת של 5 מיליון, זה לא כסף גדול זה לא מפחיד, זה לא מערער שורת תקציב, זו מטרה נעלה הדיון הערכי פה הוא לא קשה

מיכאל ביטון:  יש return of investment לצבא, ולהון האנושי ולכלכלה

מיכאל ביטון:  ולכן אני אומר, יותר קל לבוא בנדיבות ולחפש את הפלוס 5

מיכאל ביטון:       מי שיכול כבר בשעתיים האלה להודיע שהוא נותן 5, תבוא עליו הברכה

מיכאל ביטון:  מי שלא, אנחנו נחפש את ה-5 מיליון

מיכאל ביטון:  אנחנו נפנה לכולם וזאת תהיה המשימה של הוועדה הזאת

מיכאל ביטון:  לא לספר סיפורים של בעיות גדולות, אנחנו הופכים את זה ל-4 בעיות קטנות, תוספת של 5 מיליון שקלים מכל משרד ממשלתי

מיכאל ביטון:  בואו נמשיך

לענייני צעירים): נכון, אני אפילו מוסיפה לבדוק גם המשרד לשוויון חברתי, אולי גם הוא יכול לעשות משהו     

מיכאל ביטון: צריך

מיכאל ביטון:  בוגר מכינה, הוא גם צריך לתת כמה שקלים, אנחנו נכניס אותו לחשבון

לענייני צעירים): אני אמשיך עם השאר, אני רק רוצה להגיד לאוצר פה ולכל אנשי אגף תקציבים

לענייני צעירים):  בשנה שעברה הייתי חדשה בכנסת אמרתי נדמה לי שהאוצר מעסיק אותנו כל הזמן בסוגיות האלו, החינוך הלא פורמלי בעיקר, בכל מיני סוגיות שבכל פעם לא נכנסות לבסיס תקציב, כי זה מייצר את כל האנרגיות שלנו על הדברים האלה ולאו דווקא לדברים אחרים

לענייני צעירים):       אני לא חושבת שטעיתי, גם אם יש פה הרבה כוונות טובות

לענייני צעירים):  אני רוצה להגיד בסוף זה לא המלחמות של הח"כים מולכם ואיפה אנחנו מסתכלים ונלחמים

לענייני צעירים):  בסוף אתם פוגעים פה בגידול של שירותים טובים וחיוניים באוכלוסיות שאנחנו אמורים ואמורות לראות אותם

לענייני צעירים):  הסיפור של כספים קואליציוניים כמכסים כל הזמן ברגע האחרון, וזה מה שקורה, אנחנו יוצאים עם הלשון בחוץ, וכל הזמן מתחננים, מתחננים, לפעמים לא עוסקים לא בפנסיות שלנו, ולא בשירותי בריאות שלנו, ולכן בדברים הרבה יותר חשובים שצריך לעסוק בהם ממש בתקציב, כי אנחנו כל הזמן עסוקים במה שמעמיסים עלינו בזמן שלא עושים את הדברים המאוד מתבקשים, זה פוגע בכולנו

לענייני צעירים):       הצורה הזו, ואני אומרת יש פה גם צורה מכוונת מיכאל, הצורה הזו היא פוגעת בכולנו, ויודעים מה? היא חוזרת בדלת האחורית לכל אחד ואחת מאיתנו כשאתם הופכים את החכים לאלה שמכרכרים אחרי כספים קואליציוניים, ואחרי להתחנן על דברים מובנים מאליהם שזה גרושים

לענייני צעירים):  זה באמת בעיניי, אחת הבעיות הגדולות ביותר בממשק שלי מול כל אנשי אגף תקציבים פעם אחר פעם

מיכאל ביטון: אני רוצה, נעמה, קצת להתייחס לסיטואציה הזאת שונה

מיכאל ביטון:  אני הראשון שיודע להיאבק באוצר על עצימת עין ממשברים חברתיים

מיכאל ביטון:  ואנחנו יודעים לבקר את האוצר, אני מרגיש שבאירוע הזה, האוצר איתנו

מיכאל ביטון:  האוצר איתנו, הוא מביא מעצמו והוא פתר בעיות בעבר, ועובדתית התקציב גדל לאורך השנים

מיכאל ביטון:  זה לא איזו מוטיבציה להקטין פרויקט או להעלים אותו או לשחוק אותו ככה שהוא ילך וידעך עד היעלמות

מיכאל ביטון:  לא, אני מסכים איתך, אבל אני אומר שאנחנו צריכים את האוצר באירוע הזה integrator

נאור שירי: אבל מה זה האוצר? סליחה שניה, מה זה?     

מיכאל ביטון: האוצר זה אלוקים

נאור שירי: בסדר, אלוקים חיים

מיכאל ביטון: כאילו, אנחנו לא יודעים מי זה, אבל יש מישהו כזה

נאור שירי: בסדר, הגוף שהוא כמו האוויר בחדר, אתה אומר, אנחנו לא רואים אותו אבל הוא קיים ובזכותו כולנו פה, זה האוצר?     

מיכאל ביטון: משהו כזה

נאור שירי: אנחנו פונים לנציגי האוצר מכובדים, מכובדי, אני חושב שכולם מהנהנים בהסכמה על כל מילה שיוצאת מהפה אבל הבעיה שהם לא הגורמים שמכתיבים את המדיניות

לענייני צעירים): לא נאור, זה לא בדיוק ככה

לענייני צעירים):  הבעיה היא שכשהם מגישים תקציב, ובסוף כולנו תחת לחצי זמן של תקציב שזה זמן נתון, אין מה לעשות

לענייני צעירים):  תקציב מוגש חודש וחצי-חודשיים, הממשלה הזאתי בכלל ישנה על האף אז הוא מוגש אחרי יותר מאוחר

נאור שירי: היא לא ישנה על האף, היו לה דברים יותר מהותיים

לענייני צעירים): כן, בגלל סיבות אחרות, אבל אז אנחנו רואים מה הם לא שמו בבסיס תקציב, ומתחילה המלחמה

לענייני צעירים):  האם אתה צריך יותר לעסוק ברפורמות בחוק ההסדרים? או לעסוק בזה שעוד פעם שכחו בסיס תקציב XYZ? אז אני אומרת לך, זאת שיטה ברורה, בשנה שעברה ראינו את זה

נאור שירי: אני חושב שזו לא השיטה, ואני חושב שבסוף, ואני חושב שתסכימו איתי, שאם יש מישהו במשרדי הממשלה, וברוך ה' יש מספיק שרים ושרות - -     

לענייני צעירים): רשות הצעירים?     

מיכאל ביטון: רגע, תמשיך

נאור שירי: - - בכל, אני חושב אולי 5-6 משרדים שיכולים לתרום לדבר, וגם את המשרדים האלה חילקו בשתיים והכפילו בשש

נאור שירי:  אם היה שר או שרה שבאים ואומרים שזה חשוב לו, מהותי לו, אז אני מניח או רוצה להניח, שהאוצר או נציגיו שיושבים פה היו שמים את זה

נאור שירי:  או בבסיס התקציב, או מאגמים את המשאבים או you name it

מיכאל ביטון: הצדק איתך, התקנה הזאת יושבת במשרד החינוך, נכון? זאת אומרת המנהיג של התקנה הזאת צריך להיות שר החינוך

מיכאל ביטון:  ושר החינוך יואב קיש אוהב את מכינות אופק, זה אני יודע מידיעה

נאור שירי: עכשיו אנחנו עובדים ופונים להביא כספים קואליציונים, אנחנו משמרים וממחזרים את הבעיה

נאור שירי:   כמו שאמרת לחילי, נביא קואליציוני

מיכאל ביטון: לא זה היה הומור

נאור שירי: ברור שהיה הומור, אבל אנחנו ממחזרים את הבעיה

מיכאל ביטון: קודם הבסיס

נאור שירי: למה לא לעגן את זה בסעיף ? איך יכולה מכינה להתנהל ש-50% מהתקציב שלה הוא באוויר

נאור שירי:  איך מתכננים תקציב כזה

נאור שירי:  באוצר, אני מניח שבניתם יותר תקציבים מאיתנו? איך מתכננים 50% תקציב שהוא לא מבוסס?     

מיכאל ביטון: אני רוצה למקד את הדיון כאן ועכשיו על מכינות אופק כבעיה נקודתית ואני רוצה לפתור

מיכאל ביטון:  ואני יודע שיש רצון טוב באוצר, ואני יודע שיש רצון טוב בחינוך

מיכאל ביטון:  את הרצון הטוב אני רוצה להפוך ל-5 מיליון שקלים מכל משרד

מיכאל ביטון:  ולייצר פה יציבות

מיכאל ביטון:  על זה נביא קואליציוני, זה יהיה בונוס 

מיכאל ביטון:  נייצר חבילה של 40 מיליון, עכשיו זה 20 מיליון

מיכאל ביטון:       אנחנו רוצים להפוך את זה ל-40 מיליון יסודי, בסיס ממשרדים עם התחייבויות

מיכאל ביטון:  על זה אני אומר לך שיהיה אפשר להביא עוד 10 מיליון קואליציוני, אבל אנחנו צריכים את הבסיס

מיכאל ביטון:  הדיון פה הוא על הבסיס

מיכאל ביטון:  מי עכשיו? כל משרדי הממשלה הציגו? הצבא גם ומשרד הביטחון

מיכאל ביטון:  אודי דרור גם חשוב שיציג

לענייני צעירים): אנחנו נעשה פינג פונג כמו שאמרתי, ולכן אני עוברת רגע לדנה זקס, מנהלת דרום הצפון הסוכנות היהודית

דנה זקס: אני מוותרת על זכות הדיבור, כי אני חושבת שאתם מבינים מצוין

דנה זקס:  חשוב לי שתשמעו את החניכים המקסימים שהגיעו מרחוק, זה הכי חשוב, ואני רואה שיש לאלי משהו להגיד וזה בטח משהו טוב, אז אני רוצה שהוא יגיד

לענייני צעירים): אז אנחנו נתחיל עם אופל מרדכי, חניכה, תציגי גם מאיפה

לענייני צעירים):  שלולם אופל ותודה שבאת אלינו

אופל מרדכי: תודה, שלום לכולם, אז למי שלא מכיר, אני אופל מרדכי אני בת 25, אני בוגרת מכינות מעשה של מרכז מעשה, מכינה חצי שנתית

מיכאל ביטון: איפה היית? באיזה מקום?     

אופל מרדכי: אני הייתי בטבריה, גדלתי והתחנכתי בקריית שמונה, שירתי בצבא כלוחמת במשמר הגבול וכיום אני סטודנטית לחינוך במדיניות ציבורית בתוכנית של הצוערים לשלטון המקומי

לענייני צעירים): בהצלחה רבה

אופל מרדכי: תודה

אופל מרדכי:  אני חושבת שהמפעל הזה של המכינות הוא חשוב ודיברנו על זה רבות פה בדיון

אופל מרדכי:  אני אגיד שהיום אני מדברת בתור בוגרת ומאחוריי יש אלפי בוגרים מהפריפריה החברתית והמדינית של מדינת ישראל שזקוקים לתוכניות האלה כדי לקדם את עצמם

אופל מרדכי:  המכינה היא הבית שלהם, אם זה מבחינת קידום לצבא, לאקדמיה ולחיים עצמם

אופל מרדכי:  אני אגיד שבזכות המכינה אני איפה שאני נמצאת היום

אופל מרדכי:       אני למדתי בתוכנית הצוערים שהתקציב הוא כלי מדיניות, ואם אנחנו מדברים על מדיניות חשוב שמשרדי הממשלה ישימו בראש ובראשונה את הנערים והנערות מהפריפריה החברתית והגיאוגרפית של מדינת ישראל

אופל מרדכי:  הצעירים שגדלים בקרית שמונה, בירוחם, בבאר שבע, אנחנו ההון האנושי הטוב של מדינת ישראל, וחשוב שאתם תשימו דגש על הדבר הזה

אופל מרדכי:  ואני שמחה

אופל מרדכי:  ושמחה שיש אנשים פה שמתעסקים פה ביום יום שלהם, היום אני כבר לא שם, אבל המכינה היא הבית שלי ושל אלפי נערים ונערות במדינת ישראל, וחשוב שבאמת תשימו דגש על הדבר הזה

מיכאל ביטון: נהדרת

לענייני צעירים): ממש, תודה

נאור שירי: וואו

חיים ביטון: צריך רק להגיד, היא לא רק עשתה מכינה, היא חזרה להדריך במכינה, והיא חזרה לקריית שמונה היום להוביל את השינוי בעיר שלה

מיכאל ביטון: יפה

לענייני צעירים): מהממת

חיים ביטון: לא פחות חשוב

מיכאל ביטון: זה מאוד חשוב לחזור הביתה

לענייני צעירים): האמת זו נקודה אחת החשובות, הסיפור של אנשים שחוזרים הביתה אל הקהילה, בונים בה, יוצרים בה, מתקנים בה, זה בדיוק הדבר

אופל מרדכי: אני חושבת שזה בדיוק הנושא, כי המכינות האלה מחברות אותך למקום

אופל מרדכי:  היום אנחנו מדברים על הגירה שלילית מהפריפריה, של צעירים, כי אין תעסוקה ואין שירותי רפואה, ולהיפך, המכינות האלה נותנות מקום למנהיגות המקומית, לחיבור למקום

אופל מרדכי:  אני אגיד שקרית שמונה היום היא הלב שלי, הלב שלי מבחינה חברתית, מבחינה מדינית

מיכאל ביטון: מדהימה את

לענייני צעירים): את מרגשת אותי אופל

אופל מרדכי: וכמוני יש עוד אלפי בוגרים

אופל מרדכי:  וזה כואב לי ברמה האישית לשמוע שעוד פעם מדברים על תקציב

אופל מרדכי:  ובסוף מה זה תקציב? זה אנשים

אופל מרדכי:  כשאתם מתכננים תקציב תחשבו על אנשים, תחשבו על הנערים שבאמת צריכים את זה, שמגיעים ממקומות מוחלשים אנחנו באמת צריכים את זה

לענייני צעירים): ולפעמים זה גם באמת כלום, כמו שאתם רואים פה

מיכאל ביטון: את יודעת, אנחנו קראנו לזה פעם, למושגים האלה, אופל, קראנו עוצמה פנימית ועוצמה חיצונית

מיכאל ביטון:  הרבה פעמים זורקים על עיירות פיתוח שהזכרת המון כסף ועמותות ואפילו מתנדבים מבחוץ שזה לפעמים טוב והרבה פעמים זה לא יוצא טוב

מיכאל ביטון:       מתי מקום צומח? כשיש בו עוצמה פנימית, כשבני המקום לוקחים אחריות ומתאהבים מחדש במקום שלהם, ויודעים שיש בו קשיים אבל הם מחוללי השינוי, ולשמוע אותך היום זה פשוט נחת רוח ותהיו גאים מייסדי מכינות אופק לדורותיהם, התהיו גאים שזה הדור שגידלתם

מיכאל ביטון:  ותודה רבה על הדברים שלך

לענייני צעירים): ממש ממש תודה

לענייני צעירים):  יש הרבה מה להגיד אבל אני אתן לאחרים לדבר, כי גם אנחנו צריכים לראות אתכם, יוצאי הפריפריות ולא רק לצפות שתחזרו ותעשו בלי שנותנים גם את הכלים ואת המענים ואת המשאבים

לענייני צעירים):  אני רוצה לעבור, אני עושה פינג-פונג כמו שאמרתי, אז אני עוברת רגע כן למשרד הביטחון, אני אשמח להתייחסות על מה שהיה ולראות מה כן, בבקשה

אודי דרור: רגע צה"ל יציג את הנתונים אפרופו, ב - - - של השירות הצבאי

עדינה אבני:   שלום לכולם, עדינה אבני אני ראש ענף תכנון כוח אדם סדיר באכ"א

לענייני צעירים): שלום תודה שבאת אלינו

עדינה אבני: תודה לכם

עדינה אבני:  אז קודם כל אנחנו כמובן רואים חשיבות בשילוב ובייצוג של הפריפריה והאוכלוסיות הייחודיות, ואין ספק שמכינות אופק הן אחת מהפלטפורמות לשילוב באוכלוסייה, וריגשת גם אותי אני חייבת להגיד, אז תודה לך

עדינה אבני:      צריך להגיד שבשנים האחרונות יש עליה בהיקף המכסות, בעצם, שניתנות לבוגרי מכינות אופק לשילוב אצלנו בצה"ל, אנחנו כמובן מברכים על זה, והנתונים שעוד רגע אני אגע בנתונים המרכזיים מראים שהמכינות מביאות להגברת המוטיבציה, לשירות משמעותי

עדינה אבני:  גם גברים וגם נשים, לחוסן ולשרידות בשירות

עדינה אבני:  וכמובן שמבחינתנו היינו רוצים להמשיך ולראות יותר ויותר בוגרים משולבים בתפקידים בצה"ל

עדינה אבני:       אני אגע בנתונים מרכזיים שאני מניחה שיעניינו כאן את כולם

עדינה אבני:  אז הנתון הראשון הוא ששיעור הגברים שמתגייסים ללחימה בקרב בוגרי אופק הוא גבוה בהשוואה לכלל צה"ל, ודומה למכינות השנתיות, שזה נתון יפה

עדינה אבני:  כשאנחנו מסתכלים על הנשים אז אפילו שם הנתון גבוה יותר, הנשים שמתגייסות ללחימה בקרב בוגרות אופק הוא גבוה בהשוואה לכלל צה"ל, וגם גבוה יותר מהמכינות השנתיות

עדינה אבני:       תפקידים משמעותיים, אז נשים בקרב הבוגרות של מכינות אופק, הנתנון הוא גבוה יותר ובהשוואה לכלל צה"ל ודומה למכינות השנתיות

עדינה אבני:  פיקוד זוטר, קורסי מפקדים, אז גם גברים וגם נשים בהשוואה לכלל צה"ל בייצוג הנתון גבוה יותר

עדינה אבני:  קורס קצינים, אז גברים דומה לכלל צה"ל, בעצם ייצוג דומה, ובהשוואה בעצם לנשים, אז שם זה אפילו גבוה יותר, יותר נשים יוצאות לקק"צ שאנחנו משווים אותם לכלל צה"ל

עדינה אבני:  והנתון האחרון זה נשר, בסוף גם גברים וגם נשים בוגרי אופק שורדים יותר, זאת אומרת הנשר הוא נמוך יותר בהשוואה לכלל צה"ל

עדינה אבני:  ואני חושבת שהנתונים מדברים בעד עצמם, ואנחנו כמובן מברכים והיינו רוצים לראות

מיכאל ביטון: כמה צה"ל, כמה משרד הביטחון שם על מכינות רגילות? כמה כסף? אודי? אז את אומרת התוצאות כל כך טובות אבל נשארנו 5 מיליון שקלים? אגב בין הצבא לבין הביטחון זה תמיד נשמע כאילו משרד הביטחון זה הכספומט, אבל כשלצבא חשוב משהו הוא גם יודע למצוא בעצמו כמה שקלים, או ללחוץ לפחות, שיהיו את השקלים

מיכאל ביטון:  אז הצבא נהנה מהפירות של מכינות אופק, הוא צריך להפעיל לחץ בעצמו כדי שהתקציב של הביטחון למכינות אופק יהיה לפחות כמו מכינות רגילות

מיכאל ביטון:  לפחות

מיכאל ביטון:  כי את מתארת פה החזר על השקעה

קריאה: מיכאל, שם זה עשרות מיליונים רבות אתה יודע

מיכאל ביטון: לא, אני יודע מה אני אומר, הייתי במשרד הזה

מיכאל ביטון:  ותמיד כשאין כסף אז הולכים משרד הביטחון, אבל כשהצבא רוצה להשקיע במשהו הוא משקיע

מיכאל ביטון:  ואני רוצה שהוא לפחות יבין שיש פה תפקיד פה, להשקיע בזה, או ללחוץ שהשוואת התקציב תהיה למכינות אופק

יוסי כץ: ושם אין חוסר וודאות, שם יש וודאות

יוסי כץ:  שם יש חוק ברור מה התקציב פר קפיטה, אתה יכול לתכנן, אתה יכול לגדול, אתה יכול להתנהל

מיכאל ביטון: בשביל השנים של הפיילוט היה ספק על אופק, למה חצי שנה ואיך זה יהיה ואם זה טוב? יאללה נגמר, זה לא פיילוט, זו מציאות

מיכאל ביטון:  אז בואו נעגן מציאות ואחריות לעיגון היא לא רק של משרד הביטחון, היא של צה"ל בעצמו

מיכאל ביטון:  זה מה שאנחנו קוראים פה, עדינה, את לא כל כך עדינה, את לא רגישה, את חזקה, אבל אנחנו מבקשים ממך לחזור על הדבר הזה

עדינה אבני: אני אחזור

מיכאל ביטון: שיהיה מתאם בין הסקירה המדהימה שהצגת, ולהגיד ליניב עשור לאלוף, ולודמני ולכולם, קיבלנו פה פירות בוא נביא כסף

מיכאל ביטון:  מאיפה? אני לא יודע, אבל בוא נביא כסף

מיכאל ביטון:  אודי דרור בבקשה

אודי דרור: קודם כל אני אענה לשאלתך, אז תקציב המדינה עומד בשנה הבאה, שנת התקציב הנוכחית, על 130 מיליון שקלים לכל המכינות

אודי דרור:  אני אפתח ואגיד שקודם כל כולנו מוקירים את התרומה האדירה של מכינות אופק, אין על זה שאלה

אודי דרור:  ובעצם כל תוכניות אופק הוקמו בעצם במשרד הביטחון עוד לפני שהייתה תקנה

אודי דרור:  דנה, עוד כשהייתה בסוכנות היהודית בתפקיד הקודם שלה, ואוריאל בעמותת שחר, ורק אחרי שלוש שנים המדינה התחילה לתקצב

אודי דרור:       אני לא רוצה להיכנס לעניינים תקציביים, מיכאל, בשביל זה יש לנו פה את אגף תקציבים, אני לא מוסמך אני גם לא איש בשורה בנושא הזה, אבל חשוב לי להגיד שהמספר שנקבע, 47 מיליון, אני לא יודע מה הנוסחה שצריך 47 מיליון כן או לא

אודי דרור:  אז אני לא יודע, אף פעם לא ישבנו על זה צריך להגיד

מיכאל ביטון: ואם תהיה נוסחה? אז יהיה 47? נעשה נוסחה, אבל מי שדורש נוסחה שיתחייב שיש נוסחה הוא ישלם

דנה זקס: מיכאל בוא נגיד שיש לנו חצי מהחניכים של השנתיות

מיכאל ביטון: נו אז חצי כסף

דנה זקס: חציי כסף של 130, זה 65 מיליון, זה לא 47

מיכאל ביטון: זה הגיוני גם

מיכאל ביטון:  ופנימייה לנוער בסיכון בישראל עולה 100,000 שקלים בשנה לילד

מיכאל ביטון:  לא מטפלים בסיכון הזה בעלויות

לענייני צעירים): למה אנחנו גם הולכים סחור סחור

לענייני צעירים):  סליחה

לענייני צעירים):  צבא העם

לענייני צעירים):  מה משמעות צבא העם? אם לא בדיוק במקומות האלו

לענייני צעירים):  אני זוכרת עוד ויכוחים כשאני הייתי בצבא, לא ויכוחים, דיונים פילוסופיים, על למה לצבא העם בישראל צריך להיות חיל חינוך? מה המשמעות? וזה דיון פילוסופי נכון

לענייני צעירים):  אבל זה בדיוק המקומות בהם יש את המשמעות

לענייני צעירים):       אם אנחנו נפקיר את אותם מנגנונים תומכים, אנחנו חוטאים לחזון שאנחנו יצרנו ובנינו, והחזון הזה הוא חזון מתפתח, ונכנסים אליו עוד רבדים ועוד מקומות שצריך להשקיע בהם, אבל כשאנחנו מסתכלים על זה בחור של הגרוש שבכלל לא גרוש, אז זה באמת מביך לצערי, ואני גם אומרת, עצוב לי לראות את זה, כי אלו המקומות שהכי ברור לי, שמחברים אותנו למושג הבאמת מאוד גדול הזה, יש בו אולי קצת פאתוס, אבל הוא גם באמת חשוב וממשי וגדול

לענייני צעירים):  צבא העם

לענייני צעירים):  ואיפה אנחנו מתכתבים עם המושג הזה וגם מפתחים ומרימים אותו קדימה?     

מיכאל ביטון: תראו, יש לי ועדה שעוסקת באמ"ן לנגב, ועוסקת בעוד דברים

מיכאל ביטון:  ותאמינו לי התמונה היא לא קלה בהשתתפות של סוציואקונומי נמוך באמ"ן

מיכאל ביטון:  והתמונה ההפוכה לא קלה

מיכאל ביטון:  סוציואקונומי נמוך הולך יותר ויותר ללחימה וגבוה פחות ופחות

מיכאל ביטון:  אז מישהו המציא פה כלי מדהים והוא צריך להיות מקרטע? מישהו המציא פה מנוע מדהים שפתר בעיה לחברה הישראלית, לא פחות מזה

מיכאל ביטון:       אם לאופק היו 200 מיליון שקלים עכשיו במקום 2,000 או 3,000 ילדים היינו עושים 12,000 ילדים

מיכאל ביטון:  אם הוא היה חודר לחרדים, וחודר לערבים שהיו רוצים להיות חלק מהמלך של מדינת ישראל, יש פה מנוע מטורף

מיכאל ביטון:  הוא צריך להתחנן על פירורים? זה האירוע שאנחנו נמצאים בו

מיכאל ביטון:  צריך פה שידוד מערכות

מיכאל ביטון:  צריך פה שרמטכ"ל ושר ביטחון ישבו ויגידו אופק זה גולת הכותרת שלנו, ומשרדי ממשלה אחרים יבואו

מיכאל ביטון:  זה לא בושה לרווחה לשים פה 10 מיליון

מיכאל ביטון:  זה לא בושה, יש כל כך הרבה משרדים שה-title חברה ופריפריה ופערים

לענייני צעירים): שוויון חברתי, נגב גליל, חינוך, אוצר, ביטחון

מיכאל ביטון: אני מבקש לא לחשוב בקטן

מיכאל ביטון:  אני מבקש השנה לפתור בעיה לתקציב דו שנתי

מיכאל ביטון:  אבל האסטרטגיה היא שנפגוש פה פרויקט של 100 מיליון

לענייני צעירים): בדיוק

מיכאל ביטון: שיכפיל את עצמו פי ארבע

מיכאל ביטון:  שימשיך לצמוח

מיכאל ביטון:  שבכל יישוב ושכונה יש מכינה כזאת, ועושים את זה בחצי שנה ובכלל לא פוגעים בשנתוני גיוס כי מתגייסים בפברואר

מיכאל ביטון:  כל כך הרבה מרוויחים פה בזמן קצר, מרוכז

לענייני צעירים): אודי סיימת?     

אודי דרור: לא

אודי דרור:  קודם כל רציתי, מיכאל כבר אמר, אחד לאופק נכון להיום אין מכסה להבדיל מהמכינות הקדם צבאיות בשנות השירות

אודי דרור:  בגלל שזה גיוס במסגרת השנתון

אודי דרור:  שתיים, מבחינת הגודל חשוב להגיד, המכינות לצורך העניין אנחנו מדברים על 4,350 חניכים בשנה א', זה לא חצי, זה בערך שליש

דנה זקס: יש שנה א' ואז הם מקבלים כסף גם לב' למי שמגיע מסוציואקונומי גבוה

מיכאל ביטון: אולי

אודי דרור: דנה, את יודעת מה? אבל פה, אני אגיד כי מיכאל היה שותף לזה

מיכאל ביטון: הבן שלי מירוחם אז הוא לא כזה נער בסיכון כמוני, למרות שהוא היה קצת

מיכאל ביטון:  אז הוא הולך גם למכינה של נופי פרת, גם לחצי שנה של תוכנית בוגרים, הבן אדם נוסע במרצדס

מיכאל ביטון:  אנחנו רוצים שכל ילד יקבל

אודי דרור: אני רוצה להגיד עוד משהו שמיכאל היה שותף גם עוד במשרד     

מיכאל ביטון: טוב זו דוגמה לא טובה, בוא נמשיך

אודי דרור: למעלה מ-25% בש"שינים ובמכינות הם גם נוער פריפריה, אתה זוכר את התהליך שהובלנו? אנחנו מחייבים

אודי דרור:  זאת אומרת שזה משהו שאנחנו רואים כיעד מרכזי בכל התוכניות

אודי דרור:  ואין ספק שתוכניות אופק מובילות, הנתונים מדברים בעד עצמם

אודי דרור:  אבל לפני שנתיים נחתמה הסדרה עם משרד החינוך, ומשרד הביטחון עומד במה שהוא התחייב שם, על ה-5 מיליון כן בבסיס לא בבסיס הוא מעביר את הכסף

אודי דרור:  הכסף עובר בצורה מסודרת על פי ההתחייבות

אודי דרור:  אני לא איש בשורה להגיד זה לא בסמכותי

מיכאל ביטון: כן אבל תשאיר אפשרות שאתם חוזרים הביתה לדיון ומנסים למצוא עוד 5 מיליון לשנים האלה ולחפש פתרונות ארוכי טווח

מיכאל ביטון:  אני גם אבקש מגלנט לדון בדבר הזה בעצמו, עם כל הצרות שלו, זה בניין הכוח

מיכאל ביטון:  אין יותר בניין הכוח מהאירוע הזה

דנה זקס: אני רוצה להגיד שאי אפשר להגיד כל הזמן שמכינות אופק, וגולת הכותרת, ואיזה שינוי, ילדים שהגיעו לפעמים עם צו מבית משפט, עם דפ"ר 20 כשהיה עוד דפ"ר, גולת הכותרת

דנה זקס:  ואז להגיד בסוף, דווקא לילדים האלה, המדינה מגרדת, יש 20 מיליון בבסיס, 130 מיליון למכינות שנתיות שאני בעדן, אני לא נגדן, אבל תשימו לב לפער

דנה זקס:  אנחנו גובים 500 שקלים שכר לימוד, הם גובים 1,500 שקלים לחודש שכר לימוד

דנה זקס:  ובסוף מה זה אומר? שדווקא אותו נוער מוחלש ואותו נוער שמשרד החינוך קבע שאנחנו צריכים יותר כוח אדם בגלל - - - שיש אנחנו בסוף מקבלים כלום

דנה זקס:  כלום

מיכאל ביטון: יש לי שאלה קשה אליך, תגידי

מיכאל ביטון:  בפילנתרופיה מי מקבל יותר כסף? אופק או השנתיות?     

קריאה: השנתיות

דנה זקס: אני לא יודעת לענות

מיכאל ביטון: לא יודעת לענות

מיכאל ביטון:  אני רוצה להגיד לך משהו אבל, דנה, אני שומע את הדברים שלך והם נכונים, אבל אני רוצה משהו אחד גם בשביל הצדק ההיסטורי

מיכאל ביטון:  היו פה שנתיים בלי תקציב מדינה, ובאותן שנתיים גם העבירו את מכינות אופק ימינה, שמאלה, פתחו משרדים, התיישבות

מיכאל ביטון:  הייתה בעיה של ביטחון, היה אסון צפית לא נתנו לטייל, לא היו תקנים

מיכאל ביטון:       בשנתיים האלה משרד הביטחון היה עוגן של פתרונות לשמור על המציאות ולהגדיל אותה

מיכאל ביטון:  הוא הביא כסף מעצמו אבל יותר ממה שהוא הביא מעצמו, פתרנו היבטים של בטיחות, של הדרכה, של פניה למשרדים האחרים, של תיאום עם ההתיישבות שרק קם

מיכאל ביטון:  אז הביטחון, יש לו אחריות והוא פתר בעיות בעבר

מיכאל ביטון:  עכשיו צריך לעגן את זה תקציבית, זה האירוע שאנחנו רוצים לעסוק בו

מיכאל ביטון:  לעגן את העתיד של אופק תקציבית, זה האירוע

יוסי כץ: הערה, אם אפשר, לעניין עיגון תקציבי

יוסי כץ:  תראו, אנחנו יודעים שיש חוק מכינות והחוק שם מעגן את התקציב

יוסי כץ:  אבל עשיתם מעשה דומה לא בחוק, בהסדרה מוסכמת, סידרתם את שנת השירות והגדלתם באופן דרמטי את בסיס התקציב של שנת השירות

יוסי כץ:  הוא עומד לדעתי על משהו כמו 55 מיליון שקלים

יוסי כץ:       גם המפעל הזה של שנת השירות היה מפעל מאוד מאוד בעייתי בתקצוב שלו, והממשלה ידעה להגיד, אוקיי פוס, בואו נעשה סדר, שמה בבסיס התקציב סכום משמעותי וקבעה כללי משחק של גידול

יוסי כץ:  אין שום סיבה שהמפעל הזה של אופק, שפונה וממוקד בנוער פריפריה לא ייהנה מאותה יציבות שמתבקשת

יוסי כץ:  אין שום סיבה

מיכאל ביטון: ולמה אתה לא דורש שיהיה חוק מכינות אופק? או שייכנסו לחוק הקיים, ומשרדי הממשלה יודעים ליזום חוק, חבר'ה

מיכאל ביטון:  משרדי ממשלה, חקיקה ממשלתית היא רובה היחידה שמתקבלת

מיכאל ביטון:  תשבו משרדי ממשלה בין משרדי, אודי אני מבקש את זה ממך, זה גם יופיע בסיכום של הוועדה, דיון בין משרדי על הכנסת מכינות אופק לחוק הקיים, או יצירת חוק עבורם

לענייני צעירים): ונגיש גם

לענייני צעירים):  אני רק מוסיפה

לענייני צעירים):  אני חושבת שאנחנו אגב פה גם חבר הכנסת שירי, וניר ואפשר גם להגיש, ליזום חוק כזה במשותף ולדחוף

מיכאל ביטון: בוא נגיש, כן

לענייני צעירים): כי לא פעם אנחנו הוא סוג של רגולטור שדוחף באמת קדימה, גם כשהממשלה צריכה לעשות את הדברים ולא עושה

לענייני צעירים):  אני אומרת, בואו נקדים המחוקקים את מה שלא נעשה

מיכאל ביטון: סוכם, אנחנו נגיש חוק, אבל הממשלה צריכה להביא חוק - -     

לענייני צעירים): סוכם נגיש, אבל נשמח שזה יבוא מהממשלה

מיכאל ביטון: - - ולמזג את החוקים הפרטי והממשלתי     

לענייני צעירים): ממש

לענייני צעירים):  אני אעבור לחברת הכנסת שרון ניר, תודה רבה שהגעת לכאן שרון יקרה

לענייני צעירים):  וכמובן שהרקע שלך הוא בהחלט בהיכרות

שרון ניר: קודם כל בוקר טוב לכולם, עכשיו ה-mind שלי בתוך תקציב הביטחון

שרון ניר:  אני חברת תת ועדה שעוסקת בתקציב הביטחון עם ועדת התקציב, אבל הלב שלי לגמרי כאן וגם אספתי כרגע דברים מאוד חשובים ובאתי לכאן לדבר איתכם

שרון ניר:  אני קודם כל שמחה ששמעתי גם את עדינה וגם את אודי וגם אדוני וגברתי יושבי הראש

שרון ניר:  אני חושבת שהנושא הזה, הגיע הזמן לצעוד, לעלות כיתה

שרון ניר:       תראו, המכינות שנקראות מכינות אופק, זה לא אחר ממפעל חברתי, ציוני, לאומי , בטחוני

שרון ניר:  כי בכל הפרמטרים אנחנו רק מקבלים פה added value לחברה כולה

שרון ניר:  לוקחים אזרחים שמגיעים מהפריפריה ועושים להם באמת מוביליות למקום הכי טוב שיכול להיות

שרון ניר:  יושבת פה מיכל ברקאי שיצא לי לבקר במכינה שלה, לפני למעלה לדעתי מחמש שנים, מיכל

שרון ניר:  אבל הראשונה, והמכינה הייתה בראשית דרכה לדעתי, בשנה הראשונה שהקמת אותה פחות או יותר

שרון ניר:  והחוויה צרובה לי עד לרגע זה

שרון ניר:  המכינה הזו היא מכינה שמוביל למנהיגות נשית

שרון ניר:  עם בנות עם ברק בעיניים, שרק רצו, פנו אליי כיוהל"ם כתת אלוף בצבא וכל משאת נפשן הייתה לשרת את המדינה כלוחמות

שרון ניר:  הן פשוט ישבו והציקו לי מכל מקום, מכל המצוקות שלהן, מכל המכאובים שלהם ומכל בית הגידול שלהן איך הן מגיעות ותורמות כמה שיותר ויותר לביטחון ישראל

שרון ניר:       יש פה באמת תרומה שהיא מוכחת גם לאפקטיביות המבצעית של צה"ל, אני מאוד שמחה שאת דיברת על זה עדינה, כי זה ברור לחלוטין שהחבר'ה האלה, ברגע שהם מקבלים הם תורמים פי 10

שרון ניר:  יש פה משהו שמייצר באמת צמיחה לחברה הישראלית

שרון ניר:  באמת, גם אם נדבר על זה במונחים של צמיחה

שרון ניר:       אני חושבת, אדוני וגברתי יושבי הראש, התפקיד שלנו הוא באמת לקחת את זה צעד קדימה

שרון ניר:  זה תקנות, זה משהו שהוא לא מוסדר, בסדר, זה היה יחסית בחיתולים, עכשיו אם אנחנו נצא עם בשורה מהדיון הזה ונצעד קדימה ונבסס את זה, או בחוק, ומשרד הביטחון ייקח את זה כמפעל לכל דבר ועניין שתורם לאפקטיביות שלו, באמת זה גם ייתן מענה לפריפריה, ובאמת אני יושבת בוועדת חוץ וביטחון, שומעת את כל הגופים, ומבינה שעכשיו גם בתוך הצבא מבינים שצריך לקחת את הפוטנציאל ולמצות אותו בצורה הכי טובה

שרון ניר:  בפריפריה לתת מכינות לטכנולוגיה, למנהיגות, זה חייב להיכנס לתוך אותה מקשה, שאנחנו בסופו של יום לוקחים את הנוער המופלא הזה ונותנים לו מקפצה

שרון ניר:      ולכן אני אומרת אם זה יבוא מהממשלה, זה יהיה הדבר הכי טוב

שרון ניר:  כמובן שאנחנו, בעניין הזה, הלב שלנו חונה במקום של המכינות האלה

שרון ניר:  בהזדמנות פה לכל החברים שלנו שיושבים פה ועושים עבודה מופלאה, אני רוצה להגיד לכם שמעבר לזה, זה משהו שבטוח מעשיר את הבסיס של אותו נוער, ואתם, בהקשר הזה עושים פה עבודה שהיא באמת לא אחרת מקודש קודשים

שרון ניר:  אני רוצה להגיד לכם את תודתי האישי, אני רוצה להגיד לכם שזה תורם משמעותית גם לנוער וגם לצבא

לענייני צעירים): תודה רבה חברתי חברת הכנסת ניר

לענייני צעירים):  אני עוברת למיכל ברקאי ברודי, לשעבר מנכ"לית מכינת עלמה

לענייני צעירים):  תודה רבה יקרה שהגעת לכאן

מיכל ברקאי ברודי: קודם כל איזו תודה רבה

מיכל ברקאי ברודי:  תת אלוף שרון ניר, תודה חברת הכנסת לזימי

מיכל ברקאי ברודי:  אני רוצה לספר בקצרה שלפני עשר שנים לקחתי את כל החסכונות שלי, הסתכלתי ימינה ושמאלה, ואמרתי, אנשים כמוני, שגדלו בצפון תל אביב, יש להם גם ככה כל כך הרבה הזדמנויות, ואנחנו יכולים ללכת לעולם המכינות, לעולם שנות השירות ולקבל עוד מקפצה לחיים של משמעות ונתינה

מיכל ברקאי ברודי:  למה אנשים שחיים בפריפריה לא מקבלים את המקפצה הזאת? דפקתי אז על הדלת של דנה זקס בסוכנות היהודית, הסוכנות לקחה את מכינת עלמה, והמכינה הפכה להיות מציאות

מיכל ברקאי ברודי:       אני רוצה לספר לכם, לא את הסיפור שלי כי הוא לא מעניין, אלא על סיפור של שתי בוגרות שלנו, זוהר פרץ מירוחם, זוהר מירוחם הגיעה אלינו לפני שבע שנים למכינה, לא רצתה להתגייס, לא ידעה מה לעשות עם הנתונים שלה, בקושי סיימה את המכינה

מיכל ברקאי ברודי:  עבדנו איתה יד ביד, בסופו של דבר התגייסה לשרת בעוקץ, היום שש שנים אחר כך היא חיילת מצטיינת, הייתה עכשיו מצטיינת יום העצמאות

מיכל ברקאי ברודי:  כל החיים לפניה, משרתת בקבע שירות משמעותי, חייה חיים של משמעות

מיכל ברקאי ברודי:       אני רוצה לספר לכם על אחת הבנות שלנו שהגיעה אלינו לאחר שאמא שלה עיוורת, בת העדה האתיופית, נאנסה, נכנסה להיריון לא רצוי, הילדה לא רצתה להגיע למכינה, לא היה לה איך לשלם את המכינה

מיכל ברקאי ברודי:  אנחנו הוצאנו כסף מהכיס, מהתקציב של המכינה כדי לאפשר לילדה הזאת בכלל להגיע ולהיות חלק מהמהלך הזה

מיכל ברקאי ברודי:  בסופו של דבר אחרי שליווינו אותה צעד צעד הלכה להיות לוחמת בצה"ל

מיכל ברקאי ברודי:  היום, שוב חייה חיים משמעותיים, מתפרנסת, עוזרת לחלום חלומות ולחיות אותם

מיכל ברקאי ברודי:       אני יכולה לספר פה סיפורים עד אמצע הלילה, של הבנות שלנו

מיכל ברקאי ברודי:  אחת מהן הייתה אמורה להיות פה בדיון, גם ילדה שליווינו אותה בדיונים עד בית המשפט העליון לכדי להכניס את דוד שלה לכלא על מה שהוא עשה לה, היא לא יכולה להיות פה היום כי היא עומדת לסיים את לימודי המשפטים, היום היא בבית משפט, במקום להיות בתפקיד הקורבן של עבירת מין, היום היא בבית משפט, עשתה התמחות אצל שופט עליון

מיכל ברקאי ברודי:       מכינות אופק משנות את המציאות של מדינת ישראל

מיכל ברקאי ברודי:  שהממשלה הזאת לא תדבר איתנו על מוביליות חברתית ועל צדק חברתי כשאנשים, שגם ככה קיבלו כל כך הרבה הזדמנויות ממשיכים לקבל כסף, והילדים שלנו, שבסך הכל רוצים אזרחות משמעותית ועתיד משמעותי למדינת ישראל צריכים ללכת, ובפעם ה-1,000 בחיים שלהם לקבץ נדבות

מיכל ברקאי ברודי:  אז תודה רבה חברת הכנסת לזימי, חבר הכנסת ביטון על העשייה שלכם

מיכל ברקאי ברודי:  אנחנו פה כדי לוודא שנצליח

מיכאל ביטון: תודה לך מיכל על כל מה שאת עשית ועוד תעשי למען המטרות הללו

לענייני צעירים): ממש ממש

לענייני צעירים):  רגע לפני שאני אעבור לעוד משרדים, אני כן רוצה ללתת לליאור בוגרת מכינת הרדוף לדבר איתנו

לענייני צעירים):  רק שם משפחתך, סליחה שלא ציינתי אותו?     

ליאור יבין: שלום, אני ליאור יבין, אני בת 21

ליאור יבין:  אני כרגע משרתת בשירות לאומי ואני בוגרת של המכינה בשער לאדם, זאת מכינה משותפת למנהיגות משותפת בחברה הישראלית

ליאור יבין:  אני הייתי במחזור השלישי, זו מכינה די חדשה, ובעצם אני הגעתי למכינה זאת די בטעות, התגלגלתי, לא היו לי חברים שהלכו למכינות, לא אנשים במשפחה, לא כל כך ידעתי בכלל מה זו מכינה, והגעתי לשם רק בגלל שהם באו ובאמת גייסו בבית הספר, והרעיון של לחיות חיים משותפים, ללמוד ערבית, לקבל הזדמנויות מאוד קרץ לי והלכתי לשם

ליאור יבין:       אני רוצה לדבר על המכינה שיצרה בעצם מין מיקרוקוסמוס כזה בחברה שלנו שבה באמת יכולתי לחוות פעם ראשונה בחיים מה זה לחיות בשותפות

ליאור יבין:  אם זה לישון ביחד, לאכול ביחד, להתקלח ביחד

ליאור יבין:  זה לא אני חוזרת הביתה, זה ממש חצי שנה אינטנסיבית של לחיות ולהכיר וללמוד את השפה ואת התרבות, ולהתמודד עם כל האתגרים, בעצם, שנובעים מכך

ליאור יבין:       בנוסף, אני רוצה לספר על ההזדמנויות שבעצם החברים שלי קיבלו במכינה

ליאור יבין:  היינו חצי יהודים וחצי ערבים, הערבים אף אחד מהם לא היה לו חוק גיוס חובה, כולם התנדבו לצבא, וכולם הלכו לתפקידים קרביים

ליאור יבין:  יש לנו בצנחנים, במג"ב

ליאור יבין:  היה לנו את הבדואי הראשון שהגיע לשלב המיונים של סיירת מטכ"ל

ליאור יבין:  ובנוסף גם בנות בדואיות שהתגייסו

ליאור יבין:  אחת החברות שלי, אסיל, בחורה מאוד מיוחדת, עשתה שנתיים של שירות לאומי בבית חולים, אחר כך הגיעה למכינה בשביל לשפר את העברית ולהתכונן לצבא, וכרגע היא כבר שנה שניה במשטרה צבאית ומתכננת להמשיך גם לקריירה שם

לענייני צעירים): מדהים

לענייני צעירים):  תודה לך ליאור

ליאור יבין: תודה

לענייני צעירים): ממשיכה בפינג-פונג ואני עוברת למשרד הנגב והגליל והחוסן החברתי, שמעון וייס מנהל תחום בכיר צעירים שזה אמור לעבור למשרד נגב גליל

לענייני צעירים):  תודה שהגת לכאן שמעון, אנחנו נראה לי כבר נתראה בהרבה דיונים משותפים

קריאה: מה אמור לעבור?     

לענייני צעירים): זה היה בשוויון חברתי וזה עובר לנגב גליל

שמעון גרידי: אז רשות הצעירים עברה בהחלטת ממשלה למשרד הנגב והגליל, זה עדיין בתהליך קליטה

שמעון גרידי:  אני אגיד, כמו שכולם הזכירו פה, ברור שאנחנו כולנו רואים את הפלטפורמה של מכינת אופק כמשהו חשוב ומשמעותי מאוד

שמעון גרידי:  מבחינת קידום הצעירים, ובפרט שרוב המכינות בכלל נמצאות בנגב והגליל

שמעון גרידי:  כרגע זה הובא לידי השר והמנכ"ל לקראת התקציב הבא לבחון את זה, כמובן שצריכים להגיד את ההחלטה

שמעון גרידי:  נגיד את ההחלטה המקצועית, אנחנו אומרים שאנחנו לא חושבים שאנחנו צריכים להיות קופה קטנה של משרד החינוך, זאת אומרת צריך להסתכל על זה טיפה יותר גדול ולא בכל פעם להכניס ולבזבז את התקציב, ולא כל פעם ללקט מכל מיני משרדים

שמעון גרידי:  אבל כמובן, אם ההחלטה תהיה - - -     

אלון שוסטר: אבל דווקא עכשיו יש לכם קופה גדולה, תוכלו לתת אותה קצת לדברים חשובים

שמעון גרידי: אני אומר ברור שאם ההחלטה תהיה, כמובן שאנחנו נהיה שם, ואנחנו נרצה להיות באמת מעורבים לקדם את המטרות שלנו של המשרד

מיכאל ביטון: אני רוצה להכביד עליך קצת

מיכאל ביטון:  קודם כל אני דיברתי עם שר הנגב והגליל במהלך הדיון כאן, והוא היה צריך להיות בעצמו אבל עם העניינים הפוליטיים אז הם לא באים לכנסת

מיכאל ביטון:  אמרתי לו שזה יעלה לו, ההיעדרות הזאת

מיכאל ביטון:       אני רוצה להגיד לך שאתם צריכים להסתכל על האירוע של מכינות אופק, לא כקופה קטנה, כמי שיכולים לדחוף את זה קדימה גם בחקיקה, וגם לבסס את העתיד של המיזם הזה

מיכאל ביטון:  ואם אתה תלך ותבדוק איפה ממוקמות מכינות אופק? ומי מגיע למכינות אופק ומאיזה בתים? זה נופל בול על המטרות של נגב גליל

מיכאל ביטון:  לא רק במובן של מתן הזדמנות לצעירים שזה התחום שאתה עוסק בו, אלא לחזק את היישובים האלה

מיכאל ביטון:  כשאופל אומרת אני חוזרת הביתה לקריית שמונה, אין הרבה תוכניות שגורמות לצעירים לחזור הביתה

מיכאל ביטון:       מה שהשר לפיתוח הנגב והגליל צריך זה שבני המקום חוזרים הביתה

מיכאל ביטון:  משם אתם צריכים לתקוף את זה

מיכאל ביטון:  ואתם צריכים להפוך להיות, אם אני הייתי השר והיה לי עכשיו את המאות מיליונים, הייתי שם על זה 30-40 מיליון שקלים, ומביא חוק ומעודד בכל הדיונים במכינות הגעה הביתה ובניית קהילות צעירים וקהילות בוגרות של קהילות אופק בכל היישובים

מיכאל ביטון:       זה דיון שאני הולך לעשות עם השר

מיכאל ביטון:  הפרויקט הזה יעלה לו כסף, הוא לא יצא מפה בחינם

מיכאל ביטון:  אבל אני לא רוצה שהוא ייתן כי אני לחצתי עליו על 5 מיליון או 10 מיליון, אני רוצה שתבינו שיש לכם הזדמנות לקחת פרויקט שאין לו אבא עד הסוף, ולהיות האבא

מיכאל ביטון:  וזה התפקיד של נגב גליל

מיכאל ביטון:  הרי אתם לא תהיו פה לבד, משרדי ממשלה ימשיכו לתת את חלקם, אתם לא מחליפים כסף של משרד אחר

מיכאל ביטון:  אבל אתם תהיו מעגני מציאות לדורות, של פרויקט דגל בחברה הישראלית, שמשפיע על הנגב והגליל מיידית

מיכאל ביטון:  זה מה שאנחנו רוצים שתיקח מהפגישה הזאת

מיכאל ביטון:  אני את השיחה הזאת אעשה עם השר, אבל חושב שגם אנשי המקצוע צריכים להכין לו נייר עמדה, לפגוש את ראשי המכינות, להבין איך זה מחזק קהילה

מיכאל ביטון:       אתה יודע, ב-2006 מלחמת לבנון מלכה הוא בן קריית שמונה, בגליל עליון 90% מהתושבים נשארו ביישוב

מיכאל ביטון:  בקרית שמונה מעל חצי יצאו מהיישוב

מיכאל ביטון:  מילא עזבו, אבל היה קשה למצוא את בני המקום שייקחו מנהיגות וינהלו את העיר

מיכאל ביטון:  חלק מאנשי המקצוע נעלמו

מיכאל ביטון:  חוסן קהילתי וחוסן בטחוני וחוסן לאומי זה שיש מי שיתנדב בשעת חירום, והקבוצה הזאת היא הערובה לשעת חירום, מה שסיפר יוסי כשאתה מחפש מי יתנדב, מי ילך לקשישים, מי יביא תרופות בקורונה, מי יטפל באנשים שהם לבד בבית כשיש טילים ויבקר אותם? זה רק הצעירים האלה

מיכאל ביטון:       מכל הסיבות הללו אתם צריכים לא להרגיש שאתם באים פה לקופה קטנה, אתם באים לעגן מציאות של פרויקט דגל בחברה הישראלית, שמשפיע על הנגב והגליל

מיכאל ביטון:  את המסר הזה אני רוצה שתיקח כאיש מקצוע, תכינו נייר עמדה לשר

מיכאל ביטון:  את העבודה מול השר אני אעשה ביחד עם נעמה והאחרים

לענייני צעירים): תודה רק שמעון, משהו קטן להוסיף כי הסיפור של גאווה מקומית הוא סוגיה מאוד כאובה בחברה הישראלית

לענייני צעירים):  כשהייתי חברת מועצת העיר חיפה דיברתי על זה הרבה

לענייני צעירים):  כי גם בעיר מטרופולינית כמו חיפה יש הגירה שלילית מאוד קשה בטח של צעירים, שלא רואים בעצמם חלק

לענייני צעירים):  על אחת כמה וכמה בפריפריה

לענייני צעירים):  גאווה מקומית זה עניין שצריך לחזק

לענייני צעירים):  אני כמובן חושבת שזה לא רק עניין לצעירים כמו אופל, שאת מלאה בגאווה מקומית, אלא גם למדינה שצריכה לזכור שצריך לייצר גם עוגנים ותשתיות ופרנסה ועוד דברים, כי לא תמיד אפשר להישאר במקום כשאין איך להתפרנס, אז אני אף פעם לא מפילה את זה רק על הפרט, אבל בהכרח צריך גם לזכור לחזק את אותן קהילות, את אותם אנשים

לענייני צעירים):       אבל אני אגיד לך משהו שמעון, אתם חדשים, זה קורה לא מעט שתקציב הוא ממש אצל, ככה, מי שרק נכנסו לתפקיד, ואז התקציב עובר ועד שאתם לומדים את התפקיד אתם מגלים שפספסתם כמה דברים בדרך, שומעת את זה תמיד

לענייני צעירים):  עבר תקציב ולא שמנו לב, והיינו חדשים, עכשיו נדע לפעם הבאה

לענייני צעירים):  תשמע, לפעמים הדבר הנכון הוא ללמוד ממה שקורה פה, להסתכל עליהם, לא עלינו, עליהם, אפילו תחליף איתם טלפונים, תדבר איתם

לענייני צעירים):  זה הזמן שלכם לעשות מעשה, אחרת עד התקציב הבא זה לא יקרה לבסיס תקציב, וזמן הלמידה שלכם, אי אפשר תמיד להתגלח על אנשים אחרים, זה לא יכול לקרות

לענייני צעירים):  צריך לדעת שלפעמים צריך לקבל החלטות, ולזהות דברים טובים ונכונים גם אם לא מכירים ולא יודעים

לענייני צעירים):  לתפקיד ללמוד במזורז, לדבר פה עם כל האנשים המדהימים האלה שעושים פה מעשה שהוא שליחות לכל דבר ועניין ומהר לפעול, כי אחרי שיעבור תקציב אתם תגידו וואלה לא ידענו, עכשיו אחרי שהכרנו את זה איזה מדהים זה, וואי נהיה איתכם בקשר, נדבר

לענייני צעירים):  ברור לי לגמרי מה יקרה בעוד כמה חודשים

לענייני צעירים):       חבל

לענייני צעירים):  חבל כי זה חיים של אנשים וזאת הזדמנות מדהימה, ואתה יודע משהו? אני בטוחה שכשתכירו את זה לעומק תרצו לתקצב את זה בבסיס תקציב בעשרות מיליונים

לענייני צעירים):  קח את מה שאמר פה חברי ביטון, תתחילו בבסיס תקציב מורחב יותר, בכמה מיליונים, תעשו מעשה, תלמדו תגדילו עוד, אבל אם כל משרד פה יעשה מעשה, פשוט זה מה שצריך לקרות פה

לענייני צעירים):  בבקשה, אני אתן לך להמשיך לדבר, קח את הדיון הזה כמשהו שאתה מגיע ואומר לבסיס התקציב אני מוסיף X מיליונים נוספים גם אם זה לא 10 או 20, להוסיף את זה, לא להגיד לא ידענו אנחנו עוד לומדים, אנחנו חדשים

לענייני צעירים):  זה לא יכול להיות תירוץ מול הדבר הזה פה

לענייני צעירים):  אני בכוונה אומרת את זה כי אני מכירה את הרוטינה של כניסה חדשה למשרדים

לענייני צעירים):  תודה אני אתן לך להמשיך

שמעון גרידי: אני אגיד שלא שאנחנו כרגע לומדים את זה, זה פשוט נמצא אצל המנכ"ל והשר ואנחנו מחכים לראות לאיפה הם לוקחים את זה

לענייני צעירים): תודה רבה, שמעון

לענייני צעירים):  מנהל מינהל חברה ונוער, חגי גרוס

לענייני צעירים):  תודה רבה חגי שהגעת אלינו

חגי גרוס: תודה לכם

חגי גרוס:  כל היושבים מולי הם לא רק אנשים שאנחנו מלווים כבר מספר שנים, הם אנשים שנכנסו לנו ללב, ואנחנו תומכים בזה מ- day one

חגי גרוס:  אני גם רוצה להגיד בנימה האישית שהבן שלי לפני שנה סיים מסלול בפלס"ר גבעתי

חגי גרוס:  הוא שאל אותי מה לעשות? הייטק? אמרתי לו אבנר, אני מכיר את הנשמה שלך והמלצתי לו שיהיה מדריך במכינת אופק והוא באמת סיים, ועכשיו הוא בטיול התאווררות בחו"ל וכשדיברתי איתו ביום שישי הוא בקמבודיה, אמרתי לו אבנר אתה מאריך את הטיול? הוא אמר לי מה פתאום, ב-18

חגי גרוס: 6 אני חייבת להתחיל הכנת צוות לשנה השנייה

חגי גרוס:  אז ככה שאני גם מושקע בדבר הזה אישית ולא בכדי

חגי גרוס:       אין לי מה להרחיב מעבר למה שנאמר פה, אבל אני רוצה להגיד שהסיפור של שנת י"ג זה סיפור שהוא אמור להיות סיפור משותף לכלל משרדי הממשלה

חגי גרוס:  אם עד גיל 18 יש חוק חינוך חובה שזו אחריות שלמה של משרד החינוך, ראינו שבשנת י"ג יש פה שותפים שזה משרד הביטחון, משרד האוצר, הזכרתם רווחה, נגב גליל

חגי גרוס:  וההצעה הפשוטה שלי, אם כל משרד ישים מה שמשרד החינוך שם בכל שנה ומתאמץ ומגרד, אז פתרנו את הבעיה

חגי גרוס:  כי כמו שאמרתי, השותפות פה היא שותפות אסטרטגית, אתם ציינתם את זה, האנשים פה נמצאים

לענייני צעירים): אבל התקנה היא של משרד החינוך אגב

לענייני צעירים):  אתם לוקחים את האחריות?     

חגי גרוס: אני אומר התקנה היא של משרד החינוך

חגי גרוס:  האחריות היא עלינו ואני רוצה רק להוסיף, ומיכאל חבר הכנסת ביטון דיבר מקודם על העזרה של משרד הביטחון, הוא הכיר את זה מקרוב, אבל מי שלמשל, לוקח אחריות על ההכשרות לטיולים ועל חדר המצב ועוד כל מיני דברים נלווים זה משרד החינוך

חגי גרוס:  אז באמת משרד החינוך מוביל בתקציבים, והבקשה שלנו שבאמת השותפים שלנו, אפילו לא ישוו, אפילו אם כל שותף ייתן חצי ממה שמשרד החינוך נותן, אני חושב שפתרנו את הבעיה

חגי גרוס:  אני יודע שהשר והמנכ"ל, כמו שמורן אמר, עושים את כל המאמצים לאגם עוד משאבים - -     

לענייני צעירים): כרגע אנחנו רואים שבכספים הקואליציוניים בכלל לא מופיע מכינות אופק

לענייני צעירים):  רק להגיד לא מופיע כרגע בכלל

חגי גרוס: - - וגם ללחוץ על הכספים הקואליציוניים

חגי גרוס:  אז שוב נעשית עבודה, אמר לי אתמול המנכ"ל בשם השר, נעשית עבודה גם שלהם בכנסת, לאגם עוד או לנסות לקלוט כספים קואליציוניים בנושא הזה, ואני אומר, אם כל משרדי הממשלה השותפים, דיברתם על זה שמדובר פה על תוכנית אסטרטגית של המדינה לא רק של משרד החינוך, ביטחון, רווחה, כלכלה, נגב גליל, ישמו חצי ממה שמשרד החינוך שם - - -     

מיכאל ביטון: כמה אתה שם על מכינות רגילות?     

חגי גרוס: אני לא שם כלום

מיכאל ביטון: זה היה אצלך

חגי גרוס: כשזה היה אצלי זו הייתה חלוקה שווה שווה

חגי גרוס:  מתוקף חוק

מיכאל ביטון: אבל כמה?     

חגי גרוס: ואנחנו המלצנו מספר פעמים למכינות אופק, ואני חושב שהם הבינו, וגם אתם מניתם את זה, ברגע שזה יהיה חוק, הנושא הזה ייפתר

מיכאל ביטון: כן אבל זה לא מספיק שתסביר לנו שמשרדי הממשלה האחרים צריכים להוסיף

מיכאל ביטון:  משרד החינוך צריך להוסיף, ואתה יכול להוסיף, התקציב שלך הוא השני בגודלו בממשלה

חגי גרוס: אז משרד החינוך מוביל בתקציבים

מיכאל ביטון: ואתם יכולים להוסיף ואנחנו דורשים מכם

אלי מורגנשטרן: הראשון, רגע

לענייני צעירים): הראשון בגודלו, נכון, לפני משרד הביטחון

מיכאל ביטון: אחרי תוספות או לפני?         

אלי מורגנשטרן: לפני התוספות

מיכאל ביטון: ואחרי התוספות?     

אלי מורגנשטרן: הוא עוד יותר ראשון

אלי מורגנשטרן:  הוא ראשון פעמיים בגודלו

מיכאל ביטון: הוא ראשון? יפה

מיכאל ביטון:  אנחנו מצפים ששר החינוך יואב קיש ישים כסף על מכינות אופק, נוסף

מיכאל ביטון:  בלי כחל וסרק, ואחרי זה יביא משרדי ממשלה נוספים, ולא יסביר לנו שהם אשמים

חגי גרוס: אז המשרד שם

לענייני צעירים): המשרד לא שם

חגי גרוס: המשרד שם מעל הבסיס הוא שם

חגי גרוס:  מורן ציין את זה

לענייני צעירים): מיליון וחצי

מורן כהן: 8 מיליון שקלים מעבר ל-5 מיליון שקלים

מיכאל ביטון: אז כמה זה יוצא?     

מורן כהן: זה מה שהגדיל את התקציב ב-2022

מורן כהן:  שמנו את זה במהלך השנה ולא בבסיס

מיכאל ביטון: כמה ב-2023 אנחנו שואלים?     

מורן כהן: בבסיס המתוכנן הוא 16 מיליון, זאת אומרת בגלל הגידול

מיכאל ביטון: 16 חינוך?     

מורן כהן: לא, סך הכל

מורן כהן:  התקנה הרי יושבת אצלנו

מורן כהן:  הגידול נבע, כמו שציינתי מקודם, כי משרד האוצר שם את התקציב שלו בבסיס

מורן כהן:  משרד החינוך בשנה שעברה תקצב במהלך השנה שעברה עוד 8 מיליון

מיכאל ביטון: אבל הוא לא תקצב השנה

מורן כהן: נכון, הוא לא תקצב השנה

מיכאל ביטון: אבל אנחנו רוצים השנה

מיכאל ביטון:  הייתה פעם אחת ראש מועצה אזורית שער הנגב, אבל לא שוסטר, אחד אחר, שי חרמש

מיכאל ביטון:  אז כשהיה מגייס כסף היו באים משרדי ממשלה והסוכנות אומרים לו תשמע, עשינו אצלך מעון עשינו זה, הוא אמר כן, זה כבר היה

מיכאל ביטון:  מה הדבר החדש? מה שמו זה בסדר, מה חדש? שוסטר בבקשה

אלון שוסטר: כן חברים רק דקה, אני צריך לקפוץ לעניינים אחרים

אלון שוסטר:  אנחנו עומדים פה, ואני רוצה להודות קודם כל לכם יושבי הראש של הוועדות ואתם שהגעתם ומשקיעים זמן בנושא, אולי מהטריוויאליים והקונצנזואליים ואנחנו מכבירים מילים כדי להסביר לעצמנו למה צריך לבצע את העניין הפשוט הזה, שהוא לא לתקן למשרד הביטחון

אלון שוסטר:  זה במסגרת שימוש איך נקרא לזה, שולי, לא שולי אבל בחקלאות זה נקרא מים שוליים

אלון שוסטר:  נכון? לא עולה לאף אחד כלום חוץ מהכסף שצריך להשקיע, כסף אדיר, בעל חשיבות

אלון שוסטר:      אני מרגש את עצמי, אני מלהיב את עצמי, לא מצליח להבין למה אנחנו משקיעים את מאות המיליונים בלי בעיה, ואת המיליונים הבודדים האלה, העשרות הבודדים מאוד שיעשו מקפצה אנחנו לא מצליחים להזיז את עצמנו? אני לא רואה פה כנראה חברי קואליציה ששם בידם, בהזזת זרת מתקנים את האיוולת הזו

אלון שוסטר:  איוולת של כולנו, המשותפת

אלון שוסטר:  אני בא משנת שירות, חינכתי, הדרכתי בצבא בחיים

לענייני צעירים): בינתיים גם בקואליציוניים אנחנו לא רואים ששמו שם

אלון שוסטר: והקואליציוניים זה לצערי

אלון שוסטר:  אנחנו צריכים את זה בבסיס תקציב

מיכאל ביטון: אתם צריכים לדעת ששוסטר בשנות ה-70-80 עשה שנת שירות משותפת לבני שדרות ושער הנגב

מיכאל ביטון:  מי שחושב שהוא המציא את השילוב שילך ללמוד את התורה אצל שוסטר

אלון שוסטר: ב-1975, לפני המפח הגדול הקמנו גרעין משותף לבני שדרות ושער הנגב, ושנת השירות היא מקום שבו אנחנו מעצבים, אני לעצמי יצרתי חברים לחיים ולהשקפת עולם, וזאת השקעה שאני מבין למה משרד החינוך אחרי כל ההשקעה הגדולה מוכן להשקיע את מה שהוא משקיע והוא צריך יותר

אלון שוסטר:  ואני מתפלל בדרכי שהוא יצליח

מיכאל ביטון: וגם כסגן השר במשרד פגשת את זה

אלון שוסטר: והמשכתי אותך יושב ראש הוועדה, בניסיון לתקצב את המהלך הזה, אני רוצה להגיד מילה אחת שהיא לא פוליטית, היא סוציולוגית

אלון שוסטר:  החברים בחינוך הממלכתי דתי השכילו במשך השנים לאפשר כמעט לכל בן ובת שרוצים, אחרי שנות הלימוד, להשקיע עוד קצת ולחזק את עצמם במישורים גם התורניים וגם הערכיים, לעשות את זה

אלון שוסטר:       אנחנו נמצאים בתחרות גדולה, במחסור עצום של תקנים ושל כסף, ולא בשביל רצון של חבר'ה צעירים

אלון שוסטר:  וכל מה שאנחנו פה מהבית הזה, נוכל לעזור, בשביל אפשר את החוויה הנוספת האקסטרה הזאת, רגע לפני הפריצה למסלול החיים זה יהיה גדול

אלון שוסטר:  תודה לכם

מיכאל ביטון: אשריך תודה

לענייני צעירים): תודה רבה

מיכאל ביטון: אנחנו נעים לקראת סיכום

מיכאל ביטון:  יש מישהו שמאוד דחוף לו לדבר? בוא ניתן לעוד כמה, כל אחד שיהיה קצר ולעניין ונסכם

לענייני צעירים): רפאל בן נעים

רפאל בן נעים: רפאל בן נעים מנכ"ל עמותת שחר

רפאל בן נעים:  נראה לי דיברו כמעט על הכל, אני כן אהבתי את הכיוון

מיכאל ביטון: איפה המכינות שלכם, ותספר על העמותה שלך משהו

רפאל בן נעים: אנחנו עמותת שחר, קמנו בעצם מה שאודי הזכיר בהתחלה, לפני שהייתה תקנה

רפאל בן נעים:  יש לנו תשע מכינות, שתיים במקווה ישראל, אחת בניצן, חמש באזור מסביב לכנרת באזור אלרום, מלכיה, האון, תל קציר וחוקוק, ועוד אחת במבוא דותן, יש לנו השנה צפי ל-430 חניכים שלנו, כשבשנה שעברה היינו 330 ושנה לפני 240

רפאל בן נעים:      אני חייב להגיד, האירוע פה הוא באמת מורכב והסיבה שכולם מדברים על בסיס ולמה זה קריטי? אני יכול לתת את הצד שלנו

רפאל בן נעים:  אמנם גדלנו בצורה קצת מטורפת, אני חייבת להגיד כל אופק וכנ"ל העמותה שלי, אבל אנחנו בסוף למשל אודי יודע כמה דחיות נתנו, משרד החינוך יודע כמה חניכים יהיו, ו-85-90 אחוזים מהתקציב שלנו תכלס ידוע כבר על מה אנחנו הולכים להוציא אותו, יש לנו אוכל ,לינה קצת שיעורים, אבל 47 זה תכלס כל קיצוץ

רפאל בן נעים:  בחישוב שלי בראש זה קיצוץ של 12%, גם גדלנו ב-15% גם אינפלציה של 5%, התייעלנו הכל טוב לא נפגע בכלום הכל יהיה בסדר, הלוואי ונקבל יותר אבל זה לא הסיפור

רפאל בן נעים:       העניין הוא שמאשרים לנו תוכנית, אנחנו צריכים להכין דוחות לעשות - - - כל הדברים האלה

רפאל בן נעים:  אבל תכלס צריכים להגיד את האמת, אם חס וחלילה הבסיס שהוא בערך שליש מהתקציב האמיתי שלנו, לא הולך לגדול בצורה משמעותית, בסוף נצטרך להרים טלפונים לאנשים ולהגיד להם אי אפשר, כי כל אחד עולה לנו כסף, זו לא העלות השולית כבר

רפאל בן נעים:  כל אחד עולה המון המון כסף וקצת לנוער בסיכון

רפאל בן נעים:      מאוד מאוד מורכב, הצמיחה שלנו הייתה למרות שבצד הממשלתי לצורך העניין, הייתה תמיד היענות מטורפת אבל לא בבסיס, אז הימרנו, נקרא לזה הימרנו על טוב הלב וזה היה מצוין, אבל זו לא תוכנית עבודה גם לנו וגם לכם לדעתי

רפאל בן נעים:  פיילוט זה כבר לא

רפאל בן נעים:  אז מי שיכול לפעול בהקשר של לבסס את התקציב הקיים את הפיילוט, את ה-1,700-2,000 חניכים שזה כבר ידוע, לבסס את התקציב הזה, זה כבר צד מקצועי וזו בקשה שלנו אליכם

רפאל בן נעים:  ובצד הפוליטי כמובן מי שיכול לעזור כדי שהם יוכלו לעמוד בזה

רפאל בן נעים:       אבל ברור לנו שבלי לייצב את הספינה הזאת אז זה בעצם להגיד למשהו שהוא כבר 11 שנים עם אלפי בוגרים וכולם יודעים שהוא מוצלח מכל הרמות

רפאל בן נעים:  דרך אגב, יש פרויקטים שלא מצליחים, לנו, אודי יודע, הייתה לי מכינה שלא הצליחה סגרנו אותה, ארבע שנים לקח לנו לסגור פרויקט שלא הצליח, כי זה קשה לסגור משהו שלא מצליח

רפאל בן נעים:  אבל יש פה תמימות דעים שהפרויקט הזה מוצלח והוא לא פיילוט הוא כבר לא פיילוט, יש פה גופים גדולים חזקים שהחליטו שהם מביאים את הכסף ומביאים תורמים לדבר הזה

רפאל בן נעים:       אבל אנחנו כבר המון המון שנים נמצאים בנדיבות ובטוב הלב, ויש המון טוב הלב בצד של המדינה, המון טוב לב

רפאל בן נעים:  אנחנו רוצים שטוב הלב הזה יהיה בשנה הזאת ובעזרת ה' גם שייקחו את זה שתי מדרגות למעלה וישימו את זה בבסיס

רפאל בן נעים:  כי טוב הלב קיים כל הזמן, נראה לי שכל מי שנמצא פה יודע את זה, התקציב שלנו עולה, אנחנו מגדילים בכל שנה ב-15-20 אחוז, אין שום דבר שדומה לזה בלי בסיס

רפאל בן נעים:  אבל הגענו כבר לנקודה הזאת, שכאילו, לי השיער הלבן הזה אני יכול להאשים, זה לא אבא שלי, אבל זה המכינות

מיכאל ביטון: אתה יודע אם היו כאן חניכים של מכינה, אז הייתי אומר מה שמיוחד בדברים שלך זה המנגינה, אתה נותן להם שיעור בחשיבה חיובית

מיכאל ביטון:  איך חשיבה חיובית מניעה אנשים לפעול? לאו דווקא מלקות, אפשר גם להזיז בחשיבה חיובית

יוסי כץ: משהו לגבי הטיימינג, אולי לא כולם מבינים את המשמעות

יוסי כץ:  הארגונים שלחו למשרד הביטחון את רשימות המשתפים

יוסי כץ:  המשתתפים דחו את גיוסם למרץ

יוסי כץ:  אם אנחנו לא סוגרים את הפער התקציבי, המשמעות היא שללמעלה ממחצית המשתתפים אין מסגרת להגיע בספטמבר, למרות שהם דחו את גיוסם למרץ, זאת המשמעות

מיכאל ביטון: אסור שזה יקרה, ואנחנו לא ניתן לזה לקרות, חבר'ה, הדבר הזה או שהוא ייגמר בהסכמות או שיהיה פה מאבק

מיכאל ביטון:  כן? אנחנו לא ניתן לאירוע הזה לחלוף, כולם צריכים להבין את זה

יוסי כץ: השותפות הזאת שדיברת אדוני יושב הראש היא המפתח כדי להתגבר על האירוע הזה

לענייני צעירים): בדיוק

יוסי כץ: לטווח הקצר וגם לטווח הארוך

ישי חדד: אני אשמח גם להוסיף

לענייני צעירים): בטח, ויש גם את דניאל שבזם ואז אנחנו רוצים לתת לחניך

ישי חדד: קוראים לי ישי חדד, אני הקמתי את מכינת הראל ביחד עם הסוכנות, היום אנחנו עצמאיים

ישי חדד:  אבל הקמנו את מכינת הראל, מכינה לדוברי רוסית

ישי חדד:  אנחנו היחידים שמתעסקים עם דוברי רוסית

ישי חדד:  השנה יש לנו ביקוש מטורף, אגב יצאנו עם בוגרי המכינה

מיכאל ביטון: איפה היא מוקמת?     

ישי חדד: היא מוקמת בחוות הנוער

מיכאל ביטון: חוות הנוער הציוני? אני מנוע כי אמא של אשתי שם

מיכאל ביטון:  אם אני מסתבך עם אמא של אשתי וואי עליי

ישי חדד: כן, ואנחנו פותחים גם מכינה נוספת שגם כן לצברים ולעולים חדשים, כי יש לא מעט עולים חדשים שמרגישים לא תמיד, לא רוצים עדיין להיות מוגדרים

מיכאל ביטון: אבל זה 100% עולים או שאתם רוצים גם לשלב?     

ישי חדד: עכשיו במכינה החדשה אנחנו משלבים

ישי חדד:  המכינה הזאת אנחנו ברוך ה' בלי עין הרע מפוצצים

ישי חדד:  יש, גם ראיתם פה את הבוגר והבוגרת שלנו שהכירו במכינה, שאחר כך הלכו להיות לוחמים, גם התחתנו, עשו גיור אגב, כמו שצריך

ישי חדד:  במקום לנסוע לקפריסין הם פה בארץ, לא היו צריכים את הדברים האלה, מרגישים בבית

ישי חדד:  יש לנו מצטיינת של נשיא המדינה מ-100 החבר'ה בכל שנה כמעט

מיכאל ביטון: יפה

ישי חדד: והשנה יש הרבה ביקוש גם של עליה

מיכאל ביטון: העלייה גדלה אתה יודע

ישי חדד: כן, אנחנו השנה נחשפנו לכל העניין של מכינות

ישי חדד:  מה שקורה שמכינות שנתיות לא מצליחות להגיע לכולם ובעצם אין להן שום אינטרס ללכת לפריפריה, אפילו לבתי ספר פריפריאליים, כי בשביל מה להם? עומדים אצלם בתור, ובמקום 40 מיליון, מחילה, אנחנו כמובן, כולם עושים, משרד הביטחון תמך בנו ותמיד דואגים, אפשר להכפיל ולשלש את זה

ישי חדד:  אני פשוט צחקתי, אני עשר שנים עם דוברי רוסים, זה לא פשוט להביא אותם למכינות, אבל ישראלים רק מחכים להזדמנות הזאת

ישי חדד:       סתם אתמול אני עומד בסופר אצלנו בברכול, ועומדת בחורה בת 17 אני מתחיל לדבר איתה את הולכת למכינה? לא יודעת כן יודעת

ישי חדד:  היום היא קיבלה טלפון בשבוע הבא היא תגיע אלינו ליום פתוח

ישי חדד:  אלו חבר'ה מעולים, חבר'ה מדהימים, וכמו שאמרת מיכאל הם אלו שעושים את השירות המשמעותי מאוד

ישי חדד:  עם כל האהבה הגדולה ל-8200 ולכל היחידות הטובות, הם אלו שפשוט נמצאים, ואנחנו פשוט רואים את זה

ישי חדד:  המכינה משנה להם את השיבוץ

ישי חדד:  מלהיות, נניח אצלי דוברי הרוסית יש להם יחידות לדוברי רוסית, פתאום הופכים להיות קצינים, הופכים להיות לוחמים, וזה הפעילות של הדבר הזה, ואפשר להגדיל ולשלש

מיכאל ביטון: תודה, תודה לך חדד

לענייני צעירים): ממש מדהים

לענייני צעירים):  אחרון, אלא אם כן מישהו פה לא דיבר ורוצה לדבר

לענייני צעירים):  דניאל קיסנקו חניך, הוא בזום, חשוב לנו שנשמע אותו

לענייני צעירים):  שלום דניאל תודה שאתה איתנו

דניאל סירקיס: אהלן, תודה רבה

דניאל סירקיס:  מתנצל שאני לא הצלחתי להגיע, היו קצת עיכובים, תאונת דרכים בכניסה לכביש אחד

מיכאל ביטון: תספר מאיפה אתה, איפה גדלת? ואז תתחיל

דניאל סירקיס: אין בעיה

דניאל סירקיס:  אז אני מאשקלון בן 22, גדלתי באשקלון, וחי באשקלון עדיין, עובד באשקלון בתור רכז חברתי בעמותה למתמודדי נפש

דניאל סירקיס:  השתחררתי לפני כמה חודשים ובאמת המכינה הייתה משהו עבורי

לענייני צעירים): באיזו מכינה היית?     

דניאל סירקיס: הייתי במכינת רעות של החלוץ, בעצם הארגון של אבישי

דניאל סירקיס:  בעצם המכינה באופן כללי הסבירה לי בעצם את כל הנושא הזה של חשיבות לגיוס לצבא

דניאל סירקיס:  הגעתי, בעצם כשהייתי - - - אז לא הייתי כל כך מוכן ועם רצון גדול, בוא נגיד ככה, לשרת בצבא

דניאל סירקיס:  וכשהגעתי למכינה, שבאמת התגלגלתי אליה במקרה לחלוטין, הבנתי באמת את החשיבות של הדבר הזה, פגשתי ציבורים שלא פגשתי, נסיעות אחרות, בין אם זה חבר'ה מתל אביב, חרדים לשעבר מירושלים, באמת מכל קצוות הקשת

דניאל סירקיס:       עסקנו בהמון המון התנדבויות, יצאנו לטיולים, להכיר את הארץ, לאהוב את הארץ ולאהוב את האוכלוסייה שלה באמת על כל הגוונים

דניאל סירקיס:  פגשנו ארגונים באמת משמאל מימין מכל הקשת הפוליטית, נחשפנו לדעות חדשות

דניאל סירקיס:  הצלחתי לעצב גם את הזהות שלי בתור ישראלי ויהודי, בעצם כיוצא ברית המועצות שזה בעצם היה נושא שטיפה מורכב עבורי, וגם מהמקום של ילד ביישן ומופנם באמת הצלחתי לצאת החוצה מהמכינה באמת בתחושה טובה ובתחושה של רצון מקדם מציאות טובה יותר עבור אנשים שבעצם המציאות לא כל כך טובה איתם

דניאל סירקיס:  ואני מאוד שמח על הזכות הזאת, באמת אני אמשיך ואתמוך בכל מה שאני יכול במפעל הזה של המכינות, בפרט מכינות אופק

לענייני צעירים): תודה רבה דניאל, אתה מסכים

לענייני צעירים):  תודה רבה

קריאה: דניאל תחזור להדריך

מיכאל ביטון: מה שנקרא, תחזיר למקום שבאת

לענייני צעירים): עוד מישהו רוצה פה לדבר? אז בבקשה דקה שתיים

חיים ביטון: אני יקי ביטון, גם ביטון אבל מהקצה השני, מצפת

מיכאל ביטון: תספר על התפקיד שלך לפני

חיים ביטון: כן חשוב

חיים ביטון:  אני מנהל את התוכניות ואת הפעילות במרכז מעשה

חיים ביטון:  בעצמי ניהלתי מכינת אופק לצעירים בדואים ועוד מכינה למנהיגות מקומית

חיים ביטון:  מכינות מעשה שאופל היא הבוגרת של המכינה הזאת

חיים ביטון:  תראו, אנחנו נמצאים בדיון הזה כי בסוף מדינת ישראל יצרה פער אי שוויוני מובנה

חיים ביטון:  אנחנו לא נמצאים פה סתם

חיים ביטון:  בעם מכינת אופק באו לתת מענה לפער הזה, ובעצם לצמצום הבעיה המאוד גדולה הזאת שמי שיצר אותה בסוף זו מדינת ישראל בהחלטות כאלה ואחרות

חיים ביטון:       הצעירים והצעירות המופלאים האלו לא צריכים שאף אחד יעשה להם טובה, לא צריכים לשמוע את המריבה אם זו קופה קטנה של משרד החינוך או פירורים של משרד אחר

חיים ביטון:  הם ההכי טובים שיש, ומגיע להם לא פחות מאף אחד אחר במדינת ישראל, מכל אחד שנמצא פה, מכל אחד במדינה שמקבל המון

חיים ביטון:  לא יכול להיות שיש מסגרות ומקומות שמקבלים עשרות מיליונים ובסוף מה באות מכינות אופק לעשות? לחסוך כסף למדינה

חיים ביטון:  כי בעוד כמה שנים כל המשרדים הנפלאים האלו יוציאו עשרות מיליונים כדי לתקן את הפערים שהם יצרו בעצמם

חיים ביטון:  אז לא רק שמכינות אופק עושות את זה ומצמצמות את זה, הן גם מוציאות את הצעירים והצעירות הכי טובים שיש, הם גם החיילים הכי נאמנים של המדינה

חיים ביטון:       מדינת ישראל באה ואמרה שיש בעיה ופער בגיוס של צעירים בדואים, הנה נמצא פה אודי דרור הוא יספר לכם, הקמנו מכינת אופק לצעירים בדואים

חיים ביטון:  יש פער של הגירה? הנה ראיתם עדות חיה לצעירה, במכינות לוקאליות של מנהיגות מקומית, שבאה וחזרה למקום שלה, דרך אגב כמוה יש עוד 30 היום בקרית שמונה, שלומדים בתל חי שגרים בקרית שמונה ושפעילים שם חברתית

חיים ביטון:       כל מה שמדינת ישראל ביקשה החברים והחברות הנפלאים שנמצאים פה עמדו דום

חיים ביטון:  פעם אחת אנחנו מבקשים שאתם תעמדו דום בשבילנו, ומה זה בשבילנו? בשביל המדינה, בשביל הצעירים והצעירות האלו, ובמקום להחליט מי מעביר למי את האחריות, תיקחו אחריות ביחד, תעגנו את זה, ותנו לצעירים והצעירות האלו את מה שמגיע להם כי לא מגיע להם פחות מאף אחד אחר, הם הכי טובים שיש

חיים ביטון:  אמרה פה נציגת הצבא וציינה פה את הנתונים וצריך לזכור, המכינות השנתיות קיימות, כמדומני, עוד מעט כבר כמעט 40 שנים

חיים ביטון:  מכינות אופק בסך הכל 11 שנים, אני לא רוצה לתאר מה יקרה כשנגיע ל-40 שנים, מה יהיו הנתונים של המכינות הנפלאות האלה?     

מיכאל ביטון: תודה יקי, איזה לוחם חברתי אתה

מיכאל ביטון:  אני מבסוט עליך

מיכאל ביטון:  כן, עוד? קצר ולעניין כולם, אנחנו רוצים לסכם

יובל לינדן: בקצרה, לי קוראים יובל לינדן, אני סמנכ"ל בינה, הבית של היהדות הישראלית, ואני גאה להיות ממקימי מכינת מסבח"ה

יובל לינדן:  מסבחה זה חומוס, אבל חוץ מזה שזה חומוס - זה ראשי תיבות של 'מסע בחברה הישראלית'

יובל לינדן:  זו מכינה נודדת שבכל חודש מתארחת בקהילה אחרת בישראל

יובל לינדן:  הם עושים חודש שהם בצפת אצל יקי, אבל לא רק אצל יקי

יובל לינדן:  להכרות עם החברה החרדית בישראל, והם מתארחים שם והם מגיעים לערד וירוחם להכיר את הפריפריה הגיאוגרפית החברתית, והם מגיעים לכפר עציון להכיר את הציונות הדתית, תל אביב, הם מסתובבים ברחבי הארץ להכיר אותם

יובל לינדן:       אני שניה בקצרה כי דיברו פה ואני לא אחזור על דברים אחרים, אני כן אגיד שאני קצת הצד השני מרפאל, אני עד לכמות השערות הלבנות שנוספות לו בכל שנה, כבר שבע השנים שאני בסביבה ואני רואה את זה, ובאמת אני בכנות אומר פה אני בכל שנה תהיתי איך רפאל עושה את זה כי הוא עמותה שזה מה שהיא עושה, היא עושה מכינות אופק

יובל לינדן:  ובכל זאת הוא בוחר בכל שנה לשים את עצמו ואת העמותה שלו בסיכון בחוסר ידיעה מוחלט

מיכאל ביטון: ולהיות חיובי ועם הכרת הטוב

יובל לינדן: ולהיות חיובי, ואני מודה, לבושתי אני הרבה יותר זהיר

יובל לינדן:  יש ביקוש עצום גם למסבח"ה ולמסעות כאלה כמו שיש לשאר המכינות, ואני לא פותח עוד מכינה בכל שנה, כי אני לא יכול לחשוף את הארגון שלי לסיכון הזה, וברגע שיינתן הביטחון הזה, מה שאתם חושבים שקרה באופק ב-11 השנים, זה יכול להתפוצץ בצורה חיובית כמשהו עצום

יובל לינדן:  כי ברגע שאני אדע שיש לי את התקצוב, שוב פעם, אנחנו עובדים מאוד שלדי, אין פה בזבוזי כספים, על כל שקל שמושקע פה אנחנו באמת מוציאים ממנו את המקסימום בעבודה של החבר'ה, הם מובילים את הסדרות שלהם, הם עושים את זה, הם יודעים להסתפק במועט

יובל לינדן:       ברגע שתתנו לנו את הבטחון הזה וכל הארגונים פה יוכלו לתכנן קדימה ולצמוח בצורה המוסכמת שנקבע בינינו, מה שקורה פה יכול להתפוצץ

יובל לינדן:  אז באמת מהצד השני שם, הצד הזהיר שעדיין אני במשחק ואנחנו נמצאים ומפתחים את זה, אבל תתנו לנו את הביטחון הזה ואתם תראו את ההשפעה החברתית של זה באמת במכפלות

מיכאל ביטון: תודה רבה

לענייני צעירים): תודה רבה

מיכאל ביטון: אנחנו צריכים לסכם, אתה הדובר האחרון, בבקשה

אמיר סטרוגו: אהלן, אמיר סטרוגו, מנכ"ל עמותת אחריי

אמיר סטרוגו:  אני רוצה להוסיף דבר אחד רק שלא היה נוכח פה כי אין פה ראשי רשויות

אמיר סטרוגו:  בשבועיים האחרונים ישבתי גם עם ראש עיריית דימונה וגם עם ראש עיריית יבנה, שניהם ביקשו ממני להקים מכינת אופק ברשות, מתוך פריזמה של פיתוח המנהיגות המקומית בתוך הישובים שלהם

אמיר סטרוגו:  הם גם מוכנים, אגב, להקצות משאבים

אמיר סטרוגו:  בסוף כל מכינה כזאת צריכה קומפלקס של דיור של מבנים וכו'

אמיר סטרוגו:       אין פה ראשי רשויות ולכן אני מרגיש צורך בסוף הדיון להכניס את הנדבך הזה

אמיר סטרוגו:  ראשי הרשויות בפריפריה מרגישים שהמפעל החינוכי הזה, יש לו ערך משמעותי בלתי רגיל, כקטר שמושך את בני הנוער והצעירים בתוך המקומות האלה למעלה, והם רוצים את המפעל הזה אצלם

אמיר סטרוגו:  הסיבה לזה שאני לצערי סירבתי לפחות בשנת הפעילות הנוכחית, זה בגלל שהסיכון הזה שנלקח פה

אמיר סטרוגו:       זאת אומרת, אנחנו כבר היום, סתם אני נותן לכם את הפריזמה של מנכ"ל לארגון חברתי, אנחנו יצאנו לשנת 2023 עם אי וודאות של כמעט 7 מיליון שקלים לטובת מכינות אופק שלנו, שלא נדבר על המשמעות התזרימית כי בגלל שזה לא נמצא בבסיס התקציב, אנחנו מקבלים את הכסף רק כמעט ב-2024, אז את כל התקציב הזה אנחנו צריכים לגשר עליו או לפילנתרופיה וכשהיא נגמרת לקחת הלוואות מהבנק ולשלם על זה עמלות

אמיר סטרוגו:  אז אני רק אומר את זה כדי שנבין שכל מי שיושב פה מסביב לשולחן, חוץ מהשקעה החינוכית הבלתי רגילה, יש פה השקעה כלכלית ונטל משמעותי על הארגונים ומפעל חינוכי שבעיניי אין עליו שאלה באמת

מיכאל ביטון: תודה סטרוגו, ואחריי בכלל, עשו המון דברים טובים

לענייני צעירים): ממש

לענייני צעירים):  אני אהיה קצרה כדי שמיכאל יוכל להביא את כל הסיכום כמו שהיה

לענייני צעירים):  תראו, אין ספק, גם ממה שאנחנו שומעים כאן, שהסיפור פה הוא גם לפתור את זה עכשיו, בזמן הקרוב

לענייני צעירים):  הן על בסיס התקציב והן את הכספים הקואליציוניים

לענייני צעירים):  אבל בשנה הקרובה זה חייב להיות מחוקק, כדי שלא נגיע לדבר הזה יותר

לענייני צעירים):  ובין אם זה אומר שהממשלה תעשה את תפקידה, ובין אם זה אומר שהח"כים יעשו מעשה ויגישו חוק משותף ויתקנו

לענייני צעירים):  דבר, שאני חושבת, שהוא פשוט ייקח הרבה יותר זמן וחבל כי יש הרי הסכמה ותמימות דעים

לענייני צעירים):       חקיקה של הסדרת מכינות אופק פשוט תהיה עוגן שנוכל להתבסס עליו, יהיה ברור, ולא נצטרך להתחנן לתשומת הלב של מי שבונים את התקציב

לענייני צעירים):  ולפני שככה מיכאל ייתן את כל הדברים אני רק רוצה להגיד, 5 מיליון שקלים מתוך תקציב החינוך זה 0

לענייני צעירים): 006%, 5 מיליון שקלים מתוך תקציב משרד הביטחון זה 0

לענייני צעירים): 007% מהתקציב

לענייני צעירים):  5 מיליון שקלים מתוך תקציב משרד האוצר זה 0

לענייני צעירים): 1%, 5 מיליון שקלים מתקציב משרד פיתוח הנגב והגליל זה 1

לענייני צעירים): 8%, 15 מיליון שקלים מהכספים הקואליציוניים זה 0

לענייני צעירים): 04%

מיכאל ביטון: תודה

מיכאל ביטון:  אז בואו נסכם ונהיה תכליתיים

מיכאל ביטון:  ראשית, היה עונג צרוף להוביל את הוועדה המשותפת ביחד עם חברת הכנסת נעמה לזימי

לענייני צעירים): אפשר במסקנות שיהיו עוד דיונים כאלה שנעשה ביחד?     

מיכאל ביטון: כן

מיכאל ביטון:  אולי נגיש איזו תוכנית בוקר או משהו

לענייני צעירים): עם התה שהצוות שלך יכין, כל תוכנית בוקר אני לוקחת עכשיו

מיכאל ביטון: הוועדה לענייני צעירים ביחד עם הוועדה שלי לחיזוק הנגב והגליל יזמו את הדיון הזה, ואנחנו מודים לחברי הכנסת שכן באו ולנאור שירי שהיה פה רוב הזמן, זה מעיד על רצינות

מיכאל ביטון:  הוועדה המשותפת רואה במפעל אופק בשורה לחברה הישראלית, בשורה לצמצום פערים ושיווין הזדמנויות

מיכאל ביטון:  בשורה לתיקון החברה הישראלית ולחיזוק החוסן הלאומי והחברתי כולל השירות בצה"ל והעוצמה של מדינת ישראל בהון האנושי שלה

מיכאל ביטון:      אנחנו רוצים להודות ליוזמים ולמייסדים של תוכניות אופק באשר הם, לעמותות השונות, להוגים, ללוחמים החברתיים, שדרשו את זכות היסוד של בן פריפריה ונער בסיכון ונערה בסיכון להיות חלק מחוויה מנהיגותית, לקבל את ההזדמנות למנהיגות

מיכאל ביטון:  אנחנו מעריכים ומוקירים ואנחנו יודעים איזה ימים ולילות ואיזו הקרבה אישית נדרשת לייסד מכינה כזאת, לשמור על הילדים, להביא אותם לקו הסיום

מיכאל ביטון:  אנחנו נרגשים ומצדיעים ממש, יש לנו דמעה בעיניים ממה שאת סיפרת, זה הפיל אותנו, שיש בוגרים כאלה בני הפריפריה שבאים לפה ואומרים בזכות מכינות אופק חזרנו הביתה ואנחנו לוקחים אחריות

מיכאל ביטון:  הדבר הזה הוא דרמטי

מיכאל ביטון:      מכינות אופק חוגגות עשור, ביחד עם הגאווה על מה שהן חוגגות, עננה על הקיום שלהן

מיכאל ביטון:  אין חולק על ההשפעה הטובה של מכינות אופק, גם משרד הביטחון, גם משרד החינוך, גם הצבא, מציגים ROI, return of investment מהטובות ביותר שיש

מיכאל ביטון:  גם בהליכה לפיקוד, גם בהליכה ללחימה, גם במניעת נשירה וגם בהכנסה של נוער שהצבא ויתר עליו מחדש לגיוס ושדרוג התפקידים שלו

מיכאל ביטון:  אנחנו מרגישים שמשרדי הממשלה אוהבים ומחויבים למכינות אופק וזה הזמן לייצב את המכינות

מיכאל ביטון:  כרגע המצב זה שזה מעט מידי וספק מידי

מיכאל ביטון:       לטווח הקצר אנחנו דורשים את הדברים הבאים, אנחנו דורשים מארבע משרדי ממשלה לעשות מעשה מהיר ולהביא 5 מיליון שקלים נוספים לתקציב

מיכאל ביטון:  אנחנו דורשים ממשרד הביטחון, ממשרד החינוך, ממשרד האוצר, ומשרד נגב גליל להביא 5 מיליון שקלים נוספים מיידית לתקציב, ל-2023-2024, להבטיח את העתיד של התוכנית הזאת

מיכאל ביטון:  אנחנו גם נפנה למשרד לשוויון חברתי, למשרד העלייה ולמשרד הרווחה, שכל אחד מהם יבוא ויסייע ב-5 מיליון שקלים לפרויקט הזה, כי הנושאים שהוא עוסק בהם קשורים באופן ובזיקה ישירה לעשייה של המשרדים הללו

מיכאל ביטון:  כל המשרדים האלה, שבעת המשרדים, נגב גליל, אוצר, חינוך, ביטחון, שוויון חברתי, עלייה ורווחה, יקבלו מכתב מאיתנו יושבי ראש הוועדה, למעשה הזה של 5 מיליון להבטיח את העתיד

מיכאל ביטון:  אנחנו מבקשים מכם אנשי המקצוע שהיו פה, לצאת אל המנכ"לים והשרים, לשקף את מה שהיה פה בדיון ולעשות את הלחץ שלכם, שיעמדו 5 מיליון שקלים נוספים מכל משרד לפרויקט הזה

מיכאל ביטון:      ברמה של הטווח הארוך אנחנו מבקשים ממשרד נגב גליל, דווקא הוא, לקיים דיון בין כל משרדי הממשלה, ולשקול לעשות את פרויקט אופק כפרויקט לאומי, עם השקעה משמעותית של נגב גליל כיסוד, ואליו כל משרדי הממשלה

מיכאל ביטון:  התקנה נמצאת במשרד החינוך, משרד החינוך רואה בפרויקט הזה את פרויקט הדגל שלו, הוא צריך לעשות את זה

מיכאל ביטון:  לא מענין אותנו אגו וטריטוריות, מעניין אותנו שפרויקט יבטיח את עתידו לדורות הבאים

מיכאל ביטון:      אנחנו דורשים מהממשלה להגיש הצעת חוק בין אם הצטרפות לחוק הקיים של מכינות קדם צבאיות ופתיחת פרק עבור מכינות אופק בתוכו, והסדרת התקציב השוטף היסודי שיעמוד לרשות היוזמה הזאת בשנים הבאות, או לחליפין חוק מיוחד למכינות אופק

מיכאל ביטון:  אנחנו כחברי כנסת נגיש הצעת חוק למכינות אופק כהצעה פרטית

מיכאל ביטון:  סיכויי ההתקבלות שלה לא גבוהים, אבל אנחנו נרצה למזג אותה ולצרף אותה להצעת חוק ממשלתית שסיכויי ההתקבלות בה גבוהים

מיכאל ביטון:       אנחנו מבקשים מצה"ל לקיים דיון אסטרטגי בתוכו עד כמה יש פה ROI עבור צה"ל ואיך צה"ל הופך למנהיג שדוחף ומקדם את מכינות אופק כפי שצה"ל עשה במלגות שעשינו ללוחמים, שזה הפך פרויקט דגל של המדינה, כפי שצה"ל עשה בדאגה לחיילים בודדים כשהגדלנו את ההשקעות, כך צה"ל צריך להוביל את החשיבה האסטרטגית של המדינה על מכינות אופק, כי הוא המוטב הראשון, ושם קוצרים את הפירות הראשונים של הדבר הזה

מיכאל ביטון:       אנחנו פונים לחברי כנסת מהקואליציה בעיקר, שיש להם 2, 3, 5 מיליון שקלים תקציבים קואליציוניים שהם יכולים לשים בהתייחסות לאוצר, למטרות חשובות וטובות כפי שאנחנו עשינו כשהיינו בקואליציה

מיכאל ביטון:  לנייד את הכסף הזה למכינות אופק

מיכאל ביטון:  אנחנו נפנה לחברי כנסת מהקואליציה שאנחנו מכירים ונבקש מהם לשים תקציבים קואליציוניים שם

מיכאל ביטון:       אנחנו רוצים להגיע לחבילה של 45-50 מיליון שקלים תקציב פעילות, ואם יגיעו גם תקציבים קואליציוניים נוספים, אפשר גם לסמן אותם לשיפור התנאים, שיפור תשתיות, כדי לא לבנות על כסף כזה שהוא קואליציוני בכל שנה, לשדרוג תשתיות, או לפתיחת מקומות חדשים שבהם ההשקעה בתשתיות אין לה מענה כרגע בחשיבה הממשלתית

מיכאל ביטון:       הוועדה המשותפת תקיים דיון מעקב לפני סגירת תקציב המדינה, ולפני שהוא מסיים את הדיון בכנסת, וזה אומר בסביבות שבועיים מהיום, כדי לראות מה משרדי הממשלה עשו, מכתבים למשרדי הממשלה יצאו בתוך שלושה ימים ואנחנו מבקשים מכם, אנשי המקצוע, להשיב לנו בתוך שבוע מיום שקיבלתם אותם, לאחר דיונים פנימיים במשרדים שלכם

מיכאל ביטון:  אני מודה לכולם, אנחנו נועלים את הישיבה, תודה רבה

לענייני צעירים): תודה רבה